realme X50 Pro 5G Sokong Pengecasan Pantas 65W SuperDart! Pantas Berdesup!

Terdahulu, realme dilaporkan telah memfailkan permohonan tanda dagangan untuk teknologi pengecasan pantas – dikenali sebagai SUPERDART. Ramai mula bertanya, apakah model pertama yang bakal disertakan dengan teknologi ini?

Pertanyaan tersebut akhirnya terjawab apabila realme berkongsi poster acah yang menunjukkan bahawa realme X50 Pro 5G bakal mempunyai sokongan pengecasab tersebut. Pun begitu, anggaran masa pengecasan tidak pula didedahkan. Namin, ia pastinya menjanjikan masa pengecasan yang sangat cepat.

realme X50 Pro 5G dijangka muncul di persidangan MWC 2020 pada 24 Februari ini. Bagaimanapun, persidangan berkenaan dibatalkan ekoran kebimbangan wabak Coronavirus. Tapi, korang usah khuatir kerana realme bakal memperkenalkan realme X50 Pro 5G secara atas talian pada tarikh berkenaan.


Xiaomi Bakal Perkenalkan Mi A2 Pada 24 Julai 2018 Untuk Pasaran Global?!

Xiaomi sebelum ini telah mengesahkan bahawa akan mengadakan satu pelancaran produk terbarunya pada penghujung bulan Julai 2018 di Sepanyol. Nampaknya perkara itu telah berjaya disahkan apabila forum rasmi Xiaomi telah mula berkongsi maklumat yang mendedahkan pelancaran global produk Xiaomi yang akan berlangsung pada 24 Julai ini.

Adakah ianya majlis pelancaran model Xiaomi Mi A2 yang sebelum ini hanya dijual untuk pasaran China sahaja dengan nama Xiaomi Mi 6X? Xiaomi Mi A2 dijangka akan mengekalkan sokongan spesifikasi dan juga rekaan sepertimana Mi 6X, tetapi akan menggunakan paparan antaramuka asli Android dan bukannya MIUI.

Secara ringkasnya, Mi A2 akan dilengkapi dengan paparan skrin 5.99 inci IPS LCD FHD+ yang dikuasakan oleh pemproses Qualcomm Snapdragon 660 dan diserikan dengan storan 128GB + 6GB RAM serta menawarkan bateri 3010mAh yang sokongan Quick Charge 3.0.

Malah keupayaan penggambaran utamanya pula didatangkan dengan dwi-kamera 12 Megapiksel + 20 Megapiksel, sementara 20 Megapiksel untuk penggambaran swafoto. Untuk mengetahui maklumat terkini mengenai pelancaran ini, jangan lupa ikuti kami.


Saintis Menghasilkan Elemen Paling Mahal Di Dunia

Makmal Designer Carbon Materials telah berjaya menghasilkan Endohedral Fullerenes, elemen tersebut kemudiannya dijual pada harga USD 32,000 untuk setiap 200 mikrogram, bersamaan 145 juta dolar bagi satu gram. Elemen ini telah dijual kepada konsortium US dan Britain untuk tujuan penyelidikan.

Endohedral Fullerenes ditemui sekitar tahun 1985, namun ianya tidak pernah dihasilkan secara komersil sehinggalah baru-baru ini. Elemen ini terdiri daripada karbon sfera bersaiz nano yang terkurung di dalam sangkar atom. Tidak seperti bahan lain seperti emas yang dijual pada harga yang tinggi kerana bahannya, Endohedral Fullerenes mempunyai harga yang tinggi kerana ia mempunyai potensi dalam pembangunan teknologi.

Komposisi atomnya membolehkan para saintis menghasilkan teknologi yang mempunyai bacaan lebih jitu, contohnya pada masa kini GPS mempunyai kejituan bacaan 1 hingga 5 meter, dengan mengintegrasikan atom Endohedral Fullerenes para saintis mungkin dapat menghasilkan peranti GPS dengan kejituan bacaaan sehingga 1 milimeter.

Penemuan dan penghasilan elemen ini dijangka akan merancakkan lagi pembangunan teknologi pada masa hadapan dengan pelbagai fungsi dan tambah baik pada teknologi dapat dilakukan. Salah satu kemungkinan di mana elemen ini akan diintegrasikan adalah pada teknologi pemanduan tanpa manusia. Atom Endohedral Fullerenes mampu membuatkan pemanduan auto lebih sempurna dengan pengesan objek yang lebih sensitif dan responsif.


Kapersky Menawarkan Antivirus Percuma

Servis antivirus percuma amat mudah didapatkan pada masa kini, ramai pembina aplikasi antivirus sedar mereka harus mengubah model servis tersebut dengan menawarkan pakej percuma untuk pengguna dan mengenakan bayaran bagi fungsi tertentu.

Kini syarikat sekuriti teknologi dan data terkenal Kaspersky, telah turut serta dalam menawarkan antivirus percuma. Versi percuma Kaspersky menggunakan sistem dan protokol yang hampir sama seperti versi berbayar, namun fungsi yang ditawarkan adalah terhad. Versi percuma ini boleh digunakan untuk memberi perlindungan asas kepada perisian anda dan ketika melayari Internet, tetapi ketika ini versi percuma hanya ditawarkan dalam bahasa Rusia sahaja. Pihak Kaspersky dijangka akan melancarkan versi tersebut dalam bahasa lain tidak lama lagi.


Miliki Neffos Pada Harga Bermula RM299 – Potongan Harga Yang Menarik!

Neffos Malaysia kini sedang mengadakan promosi bersempena sambutan hari kemerdekaan negara tidak lama lagi. Genap 60 tahun Malaysia sebagai negara yang merdeka, Neffos menawarkan diskaun sehingga RM100 pada model X1 Max, X1, C5 Max, C5, dan C5L.

Bermula hari ini sehingga 30 September depan, pelanggan yang membuat pembelian di laman e-Dagang Lazada akan menerima diskaun RM100 untuk model X1 Max (asal RM999) dan X1 (asal RM699). Manakala, pelanggan yang berkunjung ke kedai pengedar sah Neffos pula akan mendapat diskaun tambahan sebanyak RM100 apabila menyerahkan sebarang telefon lama tidak digunakan.

Setiap pembelian, pelanggan akan ditawarkan jaminan DUA tahun daripada Neffos malahan dengan bayaran RM1, pelanggan akan diberikan satu penukaran percuma (bernilai RM369) ke atas skrin LCD yang mengalami masalah teknikal.

Model dalam siri C juga turut mendapat diskaun menarik sehingga RM100 untuk model C5 Max (asal RM599), C5 (asal RM469), C5L (asal RM359). Selain itu, pelanggan Neffos juga ditawarkan tukaran satu-ke-satu peranti untuk tiga bulan yang pertama.


Spesifikasi Penuh vivo NEX 3 & NEX 3 5G Kini Bocor – Ada Apa Pada Peranti?

vivo kini sibuk dengan persediaan peranti baru keluarannya iaitu vivo NEX 3. Menurut khabar angin, vivo dijangka memperkenalkan sekurang-kurangnya dua model – vivo NEX 3 dan vivo NEX 3 5G. Lebih mengejutkan, spesifikasi penuh kedua-kedua model kini telah bocor – sekaligus memberi gambaran jelas mengenai apa bakal dibawa oleh peranti.

Jika diteliti, kedua-dua model dilihat membawakan spesifkasi yang hampir sama. Namun, apa yang membezakannya adalah sokongan sambungan rangkaian 5G. vivo NEX 3 dan vivo NEX 3 5G membawakan paparan bersaiz 6.89 inci dengan resolusi skrin 2256 x 1080 piksel – ia dijangka menawarkan nisbah skrin ke badan sebanyak 99.6%.

Seterusnya, ia dilengkapi dengan sokongan pengimbas cap jari dalam paparan untuk tujuan keselamatan tambahan. Untuk spesifikasi dalaman, kedua-duanya dikuasakan oleh cip Snapdragon 855+. Namun, untuk vivo NEX 3 5G ia ditambah dengan cip Snapdragon X50 yang membolehkan sambungan 5G pada peranti.

Untuk persediaan tetapan kamera, kedua-duanya dibina dengan sokongan tiga kamera utama – salah satu lensa menyokong sensor 64MP. Bahagian hadapan, kedua-dua peranti menampilkan kamera selfie sebesar 13MP.

Untuk memori, ia membawakan persediaan RAM sehingga 12GB dengan pilihan storan sehingga 512GB. Lebih menarik, vivo masih mengekalkan ‘lubang’ kegemaran ramai – bicu audio 3.5mm dan peranti dikuasakan oleh bateri 4,500 mAh dengan sokongan pantas 44W.

Adakah ia adalah benar? Apa kata anda? Apa-apa pun sama-sama kita tunggu kemunculan rasmi peranti ini. Vivo pastinya mempunyai kejutan istimewa khas buat peminat setia! Kekal bersama eRing untuk lebih info terkini!


Ketirisan Gambar ‘Rendering’ Huawei Mate 9 Mula Kelihatan

Sebagaimana yang diketahui sebelum ini, Huawei dijangka akan mula mendedahkan phablet terbaru keluarannya iaitu model Mate 9 untuk tatapan umum di dalam acara tahunan IFA pada 1 September nanti. Sungguhpun begitu, model pengganti Mate 8 yang diperkenalkan pada tahun lepas ini nampaknya telah menerima nasib yang sama sebagaimana kebanyakan peranti popular yang lain apabila imej fizikalnya mula tersebar sebelum sempat didedahkan secara rasmi.

Baru-baru ini satu koleksi gambar ketirisan gambar rendering yang dikatakan milik Huawei Mate 9 sudah mula berlegar di Internet. Walaupun ia hanya setakar gambar rendering, jelas dapat dilihat bahawa phablet terbaru Huawei ini bakal meneruskan populariti penggunaan dwi lensa sebagaimana siri Huawei P9. Sungguhpun begitu, masih belum dapat dipastikan sama ada ia akan turut menerima sentuhan kamera daripada Leica ataupun tidak buat masa ini.

Berdasarkan kepada sumber yang diperolehi setakat ini, Huawei Mate 9 bakal menyokong paparan skrin berukuran 5.9 inci beresolusi 1080p, dikuasakan dengan pemproses terbaru HiSilicon Kirin 960, hadir dengan memori dalaman sebesar 64GB serta RAM berkapasiti 4GB, kamera depan 8 Megapiksel dan juga dioperasikan dengan Android 7.0 Nougat. Jadi benar atau tidak dakwaan ini, sama-sama kita nantikan kemunculan rasminya tidak lama lagi dalam pameran IFA 2016 di Berlin nanti.


[Tertiris]: HONOR Dikhabar Bakal Perkenal Komputer Riba Dikenali Sebagai HONOR MagicBook Pro

HONOR yang sinonim dengan telefon pintar kini dikhabarkan mengeluarkan komputer riba dalam satu maklumat tertiris oleh Evan Blass. Komputer riba berkenaan dikenali sebagai HONOR MagicBook Pro.

Dalam maklumat tertiris tersebut, komputer riba ini bakal dihadirkan dengan dengan 16.1 inci. Ia juga akan tampil dengan touch screen cursor control yang besar. Ia juga dihadirkan dengan kamera hadapan yang terletak di tengah-tengah bahagian atas kekunci.

Dalam pada itu, ia dikhabarkan akan dihadirkan dengan perkongsian pantas antara komputer riba dan telefon pintar. Speaker pula disertakan di bahagian tepi papan kekunci. Bagi butang kuasa pula, MagicBook Pro ini akan menggunakan pengecaman cap jari yang terletak di bahagian atas kanan papan kekunci.

Dari spesifikasi dalaman pula, ia bakal tampil dengan Intel i5-8265U quad-core CPU processor yang mana ia turut dilengkapi dengan NVIDIA MX250 serta aspek memori yang baik iaitu 8GB RAm dan 512GB SSD.

Jadi sama-sama kita nantikan kehadiran peranti ini di pasaran.


Xiaomi Mi Mix 2 Dilancarkan Dengan Skrin 6” Dan Snapdragon 835

Generasi kedua peranti dengan skrin hampir penuh dari Xiaomi telah diperkenalkan iaitu Mi Mix 2. Telefon pintar terbaru ini juga dipandankan dengan skrin bersaiz 5.99 inci FullHD+ (2160x1080p) dengan nisbah 18:9 berbanding 17:9 pada model terdahulu. Ini menjadikan ruang dagu di depan Mi Mix 2 lebih rapat 12% bersama sudut bucu yang lebih melengkung.

Bagi memperkasakan peranti ini Xiaomi telah memasukkan cip pemproses Snapdragon 835 bersama RAM sebanyak 6GB atau 8GB. Untuk varian 6GB, ia dimuatkan dengan storan seluas 64GB, 128GB, dan 256GB sementara varian edisi khas 8GB pula memuatkan storan 128GB sahaja – varian edisi khas dilengkapi dengan kerangka badan seramik sepenuhnya.

Mi Mix 2 dilengkapi dengan kamera tunggal 12 Megapiksel Sony IMX386 di belakang, ia juga dikatakan sama seperti yang digunakan pada model Xiaomi Mi 6 yang bercirikan OIS 4-axis (penstabilan imej optikal). Kamera depan yang terletak di bahagian bawah panel pula hadir dengan sensor 5 Megapiksel.

Bagi melengkapkan spesifikasi asas, peranti ini turut membekalkan bateri berkapasiti 3,400mAh Quick Charge 3.0, dimana saiz telah dikecilkan sebanyak 1,000mAh berbanding Mi Mix generasi pertama. Namun, dengan menggunakan set cip yang berkuasa ia dijangka lebih efisyen dan sudah tentu lebih ringan untuk dipegang.

Xiaomi Mi Mix 2 yang dioperasikan oleh MIUI 9 dan Android Nougat didatangkan dengan pilihan warna hitam pada harga RMB3,299 (RM2,126) untuk 6GB+64GB, manakala RMB3,599 (RM2,320) untuk 6GB+128GB, dan RMB3,999 (RM2,577) untuk varian tertinggi 6GB+256GB. Di samping itu, varian edisi khas 8GB+128GB berbadan seramik berwarna putih atau hitam ditawarkan pada harga RMB4,699 (kira-kira RM3,028) sebuah.


Apple Hasilkan 1 Juta Pelindung Muka Untuk Pekerja Perubatan Setiap Minggu!!

Bagi menghadapi Virus COVID 19 ini, bukan hanya tertaluk kepada forntliner, tetapi semua pihak juga. Justeru, Apple mengambil langkah proaktif apabila Tim Cook mengumumkan bahawa mereka menghasilkan pelindung muka untuk pekerja perubatan.

Mereka akan menghasilkan 1 juta pelindung muka untuk pekerja perubatan. setiap minggu dan penghantaran pertama diberikan kepada Kaiser di Santa Clara Valley.

Bukan itu sahaja, mereka turut menderma 20 juta unit topeng N95 kepada organisasi yang memerlukan.

Tahniah Apple atas usaha yang murni ini!!!


Infinix Perkenalkan Zero 5 Dengan Fungsi Dwi Kamera

Infinix baru sahaja melancarkan Zero 5 ke pasaran global. India adalah negara pertama yang mula menawarkan telefon pintar dwi kamera pertama dari Infinix ini.

Infinix Zero 5 hadir dengan kerangka bodi logam yang dipadankan dengan panel Corning Gorilla Glass di depan. Ia menggunakan paparan 5.98 inci dengan resolusi 1920 x 1080p HD penuh. Kuasa dalaman dikuatkan dengan cip pemproses MediaTek Helio P25 MT6757 dengan RAM sebesar 6GB serta storan 64GB yang menyokong kad microSD.

Kamera utama dibekalkan dengan gabungan sensor 12 Megapiksel f/2.0 dan 13 Megapiksel f/2.6 turut menyokong 2x zum optikal. Sementara, kamera depan menerima 16 Megapiksel f/2.0 dibantu LED flash.

Zero 5 dimuatkan dengan bateri berkapasiti 4,350mAh turut menjana antaramuka Infinix’ XOS serta Android 7.0 Nougat. Ciri lain seperti pengimbas cap jari, sambungan USB Type-C, dwi slot SIM, dan pengecasan pantas melengkapkan lagi fungsi Infinix Zero 5.

Peranti ini dijual dengan tanda harga INR17,999 (kira-kira RM1,153) untuk varian 64GB. Untuk varian teratas 128GB ia dijual pada harga INR19,999 (kira-kira RM1,281) seunit. Ia didatangkan dengan pilihan warna hitam, emas, merah manakala varian 128GB hadir dengan kemasan gangsa, emas, dan hitam.

Setakat ini, Infinix Malaysia masih belum mengumumkan ketersedian peranti ini untuk pasaran tempatan.


Jom Bayar Bil &  Menangi Hadiah Sehingga RM60,000 Di 7-Eleven Malaysia!!

7-Eleven Malaysia, kemudahan mandiri 24 jam terbesar pengendali kedai di seluruh negara, memberi ganjaran kepada pelanggannya sekali lagi dengan Jom Bayar Bil dan Menang bertanding dengan wang tunai dan e-baucar bernilai lebih RM60,000 untuk dimenangi! Peraduan, disokong bersama oleh Razer Merchant Services, terbuka untuk semua pelanggan 7-Eleven di seluruh negara dari sekarang hingga 19 September 2021.

Sepanjang tempoh peraduan, pelanggan dapat menghantar seberapa banyak penyertaan yang mereka dapat ketika mereka buat pembayaran bil di kedai 7-Eleven di seluruh negara untuk berpeluang menjadi salah satu dari dua Grand Pemenang hadiah yang akan pergi dengan wang tunai RM5,000 setiap satu atau salah satu daripada 10 pemenang Hadiah Khas yang masing-masing akan diberi baucar e-Cash 7-Eleven bernilai RM2,000. Sebagai bonus tambahan, mereka yang membayar bil Indah Water Konsortium mereka juga akan masuk menjadi salah satu daripada 15 orang terpilih yang akan membawa e-Cash 7-Eleven RM2,000 baucar.

Menghantar penyertaan anda sangat mudah! Pertama, bayar bil rakan kongsi yang mengambil bahagian di 7-Eleven kedai. Kedua, isikan Bil Bayar Bil & amp; Menangi borang peraduan pada resit pembayaran anda. Akhir sekali,serahkan entri anda ke juruwang atau masukkan entri anda ke dalam kotak peraduan. Itu sahaja – anda sudah bersedia!

Satu perkara yang perlu diperhatikan adalah bahawa penyertaan mesti dihantar dalam resit pembayaran penuh dengan peraduan bentuk. Selain itu, ingatlah untuk meminta mencetak semula resit pembayaran anda jika anda memerlukan salin untuk rujukan anda sendiri.

Bahagian terbaik? Tidak ada had bilangan penyertaan yang boleh dihantar oleh setiap orang! Untuk berdiri apeluang yang lebih baik untuk menjadi salah satu pemenang, pastikan anda melakukan pembayaran bil sebanyak mungkin di kedai 7-Eleven terdekat anda.


Warna baharu Huawei P20 Pro Kini Terima Tempahan

Huawei P20 Pro boleh dikatakan peranti pintar yang menjadi perintis dalam memperkenalkan warna gradient pada kerangka peranti, terkini dalam acara tahunan IFA 2018 Huawei turut memperkenalkan warna baharu kepada umum iaitu Morpho Aurora, Pearl White dan edisi terhad dengan pembinaan kulit berwarna hitam dan coklat.

Ramai yang tertanya-tanya adakah warna baharu ini juga akan dibawa masuk ke pasaran tempatan, jawapannya Ya. Huawei Malaysia tidak ketinggalan menawarkan pilihan warna baharu Pearl White mulai hari ini dengan aktiviti pra-tempah melalui laman rasmi Huawei pada harga RM2949 (termasuk SST).

Setiap pra-tempahan akan menerima hadiah kupon bernilai RM150 untuk pembelian aksesori, Huawei CF33 selfie stick dan kad VIP Siri Huawei P20 sehingga 5 Oktober 2018 sementara stok masih ada. Tawaran eksklusif juga dibuka kepada pelanggan Astro melalui penebusan kupon bernilai RM200 dengan mata ganjaran Astro Circle. Maklumat selanjutnya boleh layari laman rasmi Huawei Shop.


Vymo Lancar Penyelesaian ‘Work From Home’ Jamin Kelangsungan Perniagaan untuk Bank dan Syarikat Insurans Terkemuka

Penyelesaian ‘Work From Home’ Vymo digunakan untuk memperkasa Ejen, Pengurus Perhubungan dan kakitangan Barisan Hadapan lain untuk berhubung dengan pelanggan sambil bekerja dari jauh

SINGAPURA dan BANGALORE, India, 1 April 2020 /PRNewswire/ — Hari ini, Vymo, penyedia yang terkemuka di dunia bagi penyelesaian pasukan jualan yang aktif mengumumkan versi Work From Home (Kerja Dari Rumah) bagi produk Pembantu Jualan Peribadinya untuk Ejen, Pengurus Perhubungan dan kakitangan barisan hadapan yang lain. Ia dicipta untuk menyediakan akses selamat 24/7 kepada data yang diperlukan melalui aplikasi ringkas bagi tujuan penglibatan pelanggan misi kritikal tanpa kebergantungan kepada komputer meja/di premis.

Dengan dunia yang sedang mengalami krisis yang belum pernah terjadi ekoran daripada pandemik Covid-19, bank-bank dan syarikat-syarikat insurans bergelut untuk menyokong kakitangan mereka demi memastikan kelangsungan perniagaan. Namun begitu, pelanggan mereka ingin diberi jaminan dengan perkhidmatan tanpa gangguan semasa waktu yang mencabar ini, maka kini kepimpinan adalah penting untuk membolehkan pasukan mereka mengikuti proses penilaian keperluan, tuntutan, pengumpulan atau pembaharuan.

Dengan penyelesaian ‘Work From Home’ Vymo:

Menurut Cik Yamini Bhat, Ketua Pegawai Eksekutif Vymo,“Memandangkan Vymo yang telahpun menyokong lebih 100 ribu pengguna jarak jauh, ini merupakan satu lanjutan yang logik. Kami dapat melihat tanda-tanda yang menggalakkan menerusi beberapa penggunaan yang telahpun beroperasi sepanjang minggu lalu. Situasi sosial dan ekonomi ini ialah sesuatu yang belum pernah kita lihat sebelum ini, maka pasukan kami di Vymo komited untuk membantu organisasi-organisasi beradaptasi dengan paradigma baharu ini.”

En. Sandeep Kumar Mishra, Naib Presiden Kanan & Ketua – HDFC Bank Relationship, ABSLI, yang memimpin penggunaan Vymo untuk Aditya Birla Sun Life Insurance, berkata: “Pasukan berkenaan memberi tumpuan pada penyelesaian dan telah meluangkan masa dengan membantu kami menerusi penerimaan berkenaan. Ciri-ciri Vymo adalah hebat namun pemilikan, kefleksibelan dan ketangkasan pasukan pengguna adalah lebih baik. Di samping itu, kami benar-benar menyukai penekanan terhadap pengurusan Prestasi dan KPI. Vymo membolehkan saya untuk mengurus produktiviti pasukan saya dengan lebih baik dan menangani cabaran WFH dengan positif. Melalui ciri-cirinya yang dapat membantu mengurus rutin harian mereka dengan baik, pasukan berkenaan telah menjadi lebih berdisiplin dan mampu memberi tumpuan pada keutamaan pelanggan/jualan mereka yang paling penting.”

Penyelesaian ‘Work From Home’ Vymo ditawarkan sebagai penaiktarafan daripada versi aplikasi sedia ada dan dicipta untuk membantu pelanggan beroperasi dalam masa kurang daripada 72 jam.

Vymo (getvymo.com) ialah Pembantu Jualan Peribadi yang pintar. Vymo mempunyai lebih 100,000 pengguna dalam lebih 60 perusahaan besar seperti AXA, Allianz, HDFC Bank, VPBank, Sumitomo Life, DuPont, dan Generali. Vymo diiktiraf oleh Gartner sebagai Vendor Hebat (Cool Vendor) dan dibiayai oleh Emergence Capital dan Sequoia Capital.

Keywords:  Banking/Financial Service Computer Networks Computer Software Computer/Electronics Electronic Design Automation Internet Technology Telecommunications Workforce Management/Human Resources New products/services Financial Technology


Facebook Menguji Versi Baru Facebook Dengan Fungsi Kamera Seakan Snapchat?!

Instagram telah memperkenalkan fungsi Stories yang seakan sama dengan fungsi pada Snapchat pada minggu lepas. Kini, Facebook pula sedang menguji versi baru Facebook dengan fungsi penggambaran dan juga video seakan sama dengan Snapchat. Ia menggabungkan teknologi MSQRD yang telah diambil alih oleh mereka sejak Mac 2016 yang lepas.

Semasa mengambil gambar mahupun membuat rakaman video, pengguna boleh memilih untuk menggunakan stickers dan juga filters yang mampu mengubah wajah pengguna. Ya, ia kelihatan sama sekali dengan fungsi yang diperkenalkan oleh Snapchat iaitu Lenses. Buat masa sekarang, fungsi ini hanya terhad kepada pengguna Facebook di Brazil dan Kanada sahaja.


Kejutan HUAWEI! 10 Juta Siri HUAWEI Mate 20 Telah Dihantar Secara Global

HUAWEI nampaknya terus melakar sejarah tersendiri apabila mengumumkan sebanyak 10 juta unit telefon pintar siri HUAWEI Mate 20 telah dihantar di seluruh dunia dalam hanya kurang lima bulan (sejak pelancarannya Oktober lalu).

Perkara ini didedahkan sendiri oleh pihak HUAWEI menerusi sebuah perkongsian di laman Facebook rasmi mereka sebentar tadi. Justeru, mereka mengucapkan terima kasih kepada semua atas kejayaan ini khususnya para pengguna siri Mate 20. Sememangnya, HUAWEI patut merayakan kejayaan ini dengan meriah!


SuperVOOC Pada Oppo Find 9?

Mac lalu Oppo memperkenalkan kepada dunia teknologi pengecasan Super VOOC yang mampu mengecas peranti dari sifar ke seratus peratus dalam masa 15 minit sahaja, ia adalah rekod yang paling pantas ketika ini. Namun semenjak diperkenalkan, teknologi ini masih tidak muncul pada model terbaru smartphone Oppo seperti F1 Plus.

Namun kini ada berita baik untuk anda kerana mungkin tidak lama lagi anda bakal menggunakan teknologi ini. Melalui sebuah gambar promosi Oppo Find 9, peranti tersebut menunjukkan ianya menyokong teknologi Super VOOC terbaru dan bakal menjadi peranti smartphone dengan kuasa mengecas terpantas.


Mata Ganjaran Mesra Kini Boleh Ditebus Di Setel – Muat Turun Sekarang!

Aplikasi Setel kini menerima peningkatan lagi dengan memperkenalkan pilihan penebusan minyak melalui mata ganjaran Mesra.

Peningkatan ini merupakan langkah lanjut Setel untuk mengintegrasikan aspek pengisian minyak ke dalam satu platform tunggal, sekaligus meningkatkan pengalaman dan keselesaan pelanggan di stesen PETRONAS.

Pelanggan perlu pautkan dan aktifkan kad Mesra di aplikasi Setel bagi tujuan penebusan mata ganjaran, nilai kredit adalah RM1 untuk setiap 100 mata ganjaran yang akan ditambah kepada baki dompet Setel untuk membeli minyak. Tambahan lagi, pelanggan juga diberi pilihan untuk menetapkan mata ganjaran yang ingin ditukarkan kepada kredit untuk menebus minyak pada bila-bila masa di stesen PETRONAS.

Pelanggan PETRONAS yang juga merupakan ahli Mesra akan menerima 3 mata ganjaran bagi setiap liter minyak yang dibeli, menjadikan ia satu kadar pertukaran yang tertinggi untuk program kesetiaan minyak di Malaysia. Contohnya, pembelian 50 liter (RM2.08/liter) minyak akan ditawarkan 150 mata ganjaran Mesra, yang mana boleh ditukarkan kepada minyak bernilai RM1.50.

Setel boleh digunakan di 277 stesen PETRONAS di sekitar Lembah Klang, maklumat lanjut layari Setel.


Steady! realme X50 5G Bakal Tiba Di China Pada 7 Januari 2020!

Sejak kebelakangan ini, realme kerap kali mengusik orang ramai mengenai peranti terbaharu mereka iaitu realme X50 5G. Terus menambah keriangan ramai, realme kini berkongsi tarikh pelancaran rasmi untuk model tersebut – dijadualkan pada 7 Januari 2019 dalam sebuah acara pelancaran berlangsung di Beijing, China.

Berita gembira ini telah dikongsi sendiri oleh pihak realme menerusi laman Weibo. Pun begitu, ramai berspekulasi realme bakal muncul dengan lebih daripada satu model – pun begitu realme masih berteka-teki mengenainya. Anda teruja? Sama-sama kita tunggu kejutan daripada realme.


Meizu m3s Sokong Pengimbas Cap Jari & Bateri Lebih Besar

Meizu m3 note telah diperkenalkan pada bulan April lepas, tetapi masih belum memasuki pasaran tempatan. Baru-baru ini, Meizu sekali lagi hadir dengan peranti baru di bawah siri yang sama diberi nama Meizu m3s.

Jika dilihat daripada spesifikasi yang ditawarkan, tidak banyak perbezaan yang dapat dilihat, cuma pengimbas cap jari untuk tujuan keselamatan dan juga bateri Li-Ion berkapasiti 3020mAh. Manakala fungsi lain yang dikekalkan adalah skrin berukuran 5.0 dengan resolusi 1280×720 piksel, pemproses chipset MediaTek bersama CPU Octa Core 1.5GHz dan dioperasikan oleh Android 5.1 Lollipop.

Selain itu Meizu m3s masih menawarkan dua pilihan memori berkapasiti 16GB, 2GB RAM atau 32GB, 3GB serta lensa utama 13 Megapixel dual LED flash dengan kamera hadapan beresolusi 5 Megapixel. Harga jualan bagi smartphone ini adalah RMB 699 (kira-kira RM435).


Tip! Berkongsi Sambungan WiFi Tanpa Mendedahkan Kata Laluan Pada Peranti iOS 11

Pasti ada di antara anda luar sana yang lebih gemar untuk menggunakan satu kata laluan yang sama untuk pelbagai akaun berbeza. Penggunaan kata laluan yang sama ini mungkin digunakan bagi mengelakkan anda daripada terlupa untuk mengingati kata laluan tersebut. Jadi tidak mustahil sekiranya anda akan turut menggunakan kata laluan yang sama pada sambungan WiFi di rumah ataupun WiFi Hotspot pada peranti iOS.

Baca juga: Tip! Himpunan Tip Penjimatan Bateri Pada iOS 11…

Di dalam senario yang berbeza, anda mungkin telah disambungkan ke rangkaian WiFi tempat kerja tanpa mengetahui kata laluan yang digunakan dan ingin berkongsi rangkaian WiFi tersebut dengan rakan sekerja yang lain. Kini dengan iOS 11, proses sambungan rangkaian WiFi itu boleh dilaksanakan dengan cara yang sangat mudah tanpa perlu anda berkongsi ataupun mengetahui kata laluan WiFi tersebut…

Sebelum memulakan proses sambungan WiFi ini, anda perlu memastikan bahawa anda telah menyimpan nombor telefon peranti B di dalam senarai kontak. Selain itu, pastikan Bluetooth pada kedua-dua peranti iOS 11 itu telah diaktifkan.

Klik pada rangkaian WiFi yang ingin disambungkan pada peranti iOS 11 (B) dan pastikan anda memilih rangkaian yang sama seperti yang digunakan pada peranti iOS 11 (A).

Sebaik sahaja anda klik pada rangkaian WiFi yang ingin disambungkan, pastikan peranti iOS 11 (B) tersebut diletakkan berdekatan dengan peranti iOS 11 (A). Secara automatik peranti iOS 11 (A) akan menerima mesej yang meminta untuk membuat pengesahan perkongsian kata laluan WiFi.

Kini peranti iOS 11 (B) akan terus disambungkan ke WiFi secara automatik, dan pemilik peranti iOS 11 (A) boleh menekan butang ‘Done’ pada tetingkap mesej yang dipaparkan tadi.


ROQU Group berpangkalan di Ireland lancar platform digital ‘Health Passport’ pertama dunia sokong peningkatan ujian COVID-19 global

– Teknologi yang pertama di dunia dibangunkan oleh ROQU Group untuk melindungi masyarakat, ekonomi dan pekerjaan

– Ujian percubaan Ireland dimulakan bersama rakan-rakan kongsi kebangsaan dalam sektor rawatan kesihatan, pertanian, pendidikan, pengasuhan anak, logistik, hiburan dan sektor-sektor lain

– Platform digital direkayasa di Ireland, melalui perkongsian dengan diagnostik canggih, menyediakan keputusan ujian dalam 15 minit, membolehkan perniagaan untuk beroperasi dalam persekitaran yang dikawal dengan selamat

DUBLIN, 30 Ogos 2020 /PRNewswire/ — ROQU Group yang berpangkalan di Ireland telah mengumumkan pelancaran perintis Health Passport, platform digital yang pertama di dunia yang direka untuk memudahkan peningkatan ujian COVID-19 untuk perniagaan dan orang awam.

Direkayasa di Ireland, platform ini menggabungkan teknologi digital yang terkini dengan penyelesaian ujian COVID-19 yang amat tepat dan disahkan, menyediakan keputusan dalam masa sesingkat 15 minit. Platform ini akan membolehkan perniagaan dan individu untuk meminimumkan risiko yang berkaitan dengan COVID-19 dengan pantas dan memastikan mereka dapat meneruskan aktiviti-aktiviti harian.

Health Passport dilancarkan dengan ujian percubaan yang melibatkan rangkaian peserta kebangsaan terpilih yang mewakili pelbagai sektor industri: rawatan kesihatan (hospital, rumah penjagaan), logistik, pertanian, pendidikan, pengasuhan anak, hiburan dan lain-lain.

Platform ini telah dibangunkan untuk membantu ekonomi negara dengan mendayakan perniagaan untuk kekal terbuka melalui ujian proaktif yang berterusan ke atas kakitangan, mengenal pasti keputusan positif pada peringkat terawal dan dalam masa yang sama melindungi komuniti secara serentak dengan menawarkan peningkatan ujian.

“Di seluruh dunia, terdapat kekecewaan dan dukacita yang berterusan ekoran sekatan COVID-19,” kata Robert Quirke, Presiden dan Ketua Pegawai Eksekutif ROQU Group, di upacara pelancaran hari ini.

“Health Passport direka bentuk untuk memberi perlindungan ketika tiada sebarang perlindungan wujud pada masa kini, membolehkan ekonomi untuk pulih dan berkembang maju dalam persekitaran terkawal,” kata En. Quirke. “Ia merupakan inovasi yang pertama di dunia, direkayasa dengan bangganya di Ireland mengikut standard tertinggi, yang akan membolehkan perniagaan dan masyarakat untuk akhirnya bergerak ke hadapan. Pengubah industri akhirnya tiba.”

Berfungsi dengan semua ujian rasmi COVID-19

Health Passport telah dibangunkan khusus untuk berfungsi secara harmoni dengan semua ujian rasmi COVID-19, termasuk swab makmal dan ujian darah serta penyelesaian ujian pantas paling terkini yang bakal dilancarkan tidak lama lagi.

“Menggunakan keterlihatan global kami, kami membantu syarikat-syarikat tempatan dengan menjadikan penyelesaian ujian COVID-19 yang terbaik tersedia buat semua,” kata Robert Quirke dari ROQU. “Tatkala ujian dan penyelidikan terus bertambah baik, kami ingin memastikan bahawa masyarakat dan ekonomi Ireland dapat mengakses penyelesaian ujian dengan mudah yang menawarkan tahap pengesahan klinikal yang tertinggi.”

“Tujuan ujian percubaan perintis ini adalah untuk mendemonstrasikan bagaimana Health Passport berfungsi merentas pelbagai senario perniagaan dan sosial dalam kehidupan sebenar,” tambah beliau.

Di tengah-tengah gesaan terhadap peningkatan ujian buat orang ramai, ROQU berkata bahawa ujian pantas yang baru direkayasa dapat menyediakan penyelesaian yang diperlukan untuk menghentikan penularan virus berkenaan. Sekiranya sesebuah tempat itu tidak mempunyai penyelesaian ujian, Health Passport menyediakan ujian darah antibodi pantas dan ujian swab antigen pantas terkini, yang dapat memberi diagnosis yang sangat tepat dalam masa kurang daripada 15 minit. Penyelesaian ujian berkenaan direkayasa, dikeluarkan dan disahkan secara klinikal di Eropah.

“Kita semua sedar bahawa keadaan semasa berhubung dengan wabak virus dalam perniagaan dan komuniti benar-benar tidak berkekalan,” kata Robert Quirke. “Terdapat terlalu banyak jurang dalam sistem pengujian semasa yang menghalang keupayaan kami untuk membawa ekonomi dan kehidupan normal kembali ke landasan. Masanya telah tiba untuk merapatkan segera jurang berkenaan.

“Platform ini menyediakan penemuan ulung yang telah kami nantikan dan boleh menjadi penyelesaian yang standard untuk perniagaan, perjalanan, pendidikan, rawatan kesihatan, acara dan segenap aspek dalam kehidupan harian,” kata En. Quirke. “Setiap individu pada platform Health Passport kini mewakili satu nyawa dan satu pekerjaan dilindungi.”

ROQU Group mengumumkan bahawa, selain daripada Ireland, platform Health Passport akan dilancarkan di AS, UK, Itali, Kenya dan Jerman, berserta lokasi-lokasi lain bakal menyusul. Health Passport telah dibangunkan sebagai sebahagian daripada misi kedermawanan dan altruistik antarabangsa ROQU.

Ditubuhkan dan beribu pejabat di Dublin, ROQU Group bekerjasama dengan Kerajaan antarabangsa untuk memenuhi keperluan projek yang membawa kepentingan kepada negara, termasuk pembangunan ekonomi dan penyelesaian masalah yang strategik.

www.healthpassportireland.ie | Instagram | Facebook | YouTube | LinkedIn

Keywords: Computer Software Computer/Electronics Health Care/Hospital Infectious Disease Control Medical Equipment Medical/Pharmaceuticals Clinical Trials/Medical Discoveries New products/services


ColorOS 7 Diperkenalkan Secara Rasmi – Inilah Ciri Baharu Yang Perlu Korang Tahu!

OPPO kini secara rasmi memperkenalkan antaramuka terbaharu mereka iaitu ColorOS 7 dalam sebuah acara pelancaran berlangsung di India. Antaramuka ini bakal dilepaskan ke 20 model OPPO termasuk siri Reno, F, K dan banyak lagi – versi percubaan kini telah pun bermula.

ColourOS 7 dilengkapi beberapa ciri baharu termasuk kemasan reka visual serba menarik, sistem warna lebih selesa, kesan bunyi dengan peningkatan lebih baik dan banyak lagi. Tidak ketinggalan. ia juga membawakan prestasi permainan dan mod malam yang lebih baik.

ColourOS 7 dibina dengan paparan antaramuka yang mesra pengguna – membantu pengguna memfokuskan lebih banyak pada kandungan. Sokongan dark mode juga dilihat menyediakan pengalaman membaca yang unggul – sekaligus bantu mengurangkan penggunaan bateri. Antaramuka ini turut dilengkapi reka bentuk visual yang baru bersama peningkatan warna UI yang selesa.

Selain itu, UI turut ditambah dengan sokongan Focus mode. OPPO mendakwa UI ini lebih pintar dan boleh beralih ke Driving mode secara automatik apabila disambungkan ke Bluetooth kereta. OPPO juga menyediakan fungsi dipanggil DocVault yang membolehkan pengguna menyimpan dokumen rasmi dengan mudah.

Dalam pada itu, OPPO juga mendakwa bahawa kelajua aplikasi meningkat sebanyak 25% dan penggunaan RAM pula dipertingkatkan sebanyak 40%. Prestasi permainan juga telah ditambah baik – dengan kadar tindak balas sentuhan meningkat sebanyak 15% dengan kadar frame rate mencecah 15%.

Bercakap mengenai kamera, OPPO turut menambah beberapa peningkatan menarik termasuk rakaman video lebih mantap, Portrait Mode 2.0 dan peningkatan dalam prestasi mod malam.


Launchasaurus

Satu lagi permainan dinosaur yang ingin editor kongsi, ia dikenali dengan nama Launchasaurus. Permainan ini memerlukan anda mengumpulkan bahagian-bahagian rangka dinosaur dan lancarkan dinosaur tersebut ke dalam peta permainan. Elakkan dari memasuki peta yang mempunyai objek yang boleh membunuh dinosaur anda. Jika dinosaur anda berjaya bertahan di dalam peta tersebut, anda akan diberikan bahagian rangka baru untuk mendapatkan lebih banyak jenis dinosaur. Semua dinosaur yang lengkap akan dipamerkan di dalam muzium khas.


Reviu Eksklusif: Bunyi Mengasyikkan OPPO Enco W11!!! Mantol!!

OPPO baru sahaja melancarkan earphone terbaharu yang dikenali OPPO Enco W11. Adakah bunyi OPPO Enco W11 ini baik atau hanya ‘so-so’. Untuk mengetahui prestasi peranti ini, Jom kita tengok!!!

Kalau korangtengok rekaan peranti ini, memang mempersonakan. rekaan yang ditampilkan sangat selesa dan juga muat pada telinga anda. Tidak ketat atau terlalu besar. Orang cakap ‘ ngam-mgam’ gittew. Korang juga boleh memiliki 3 saiz dari soft silicone ear tips.

Menariknya, peranti ini kecil dan sangat ringan iaitu 4.4g sahaja!!! Apa yang lagi penting, rekaan peranti ini dapat mengurangkan bunyi luar yang menganggu anda ketika mendengar lagu. Tak  pua tengok? Meh kami belanja rupa paras peranti ini lagi!!

yang best mengenai OPPO Enco W11 ini adalah peranti in adalah sangat low latency ketika korang sedang mendengar muzik. Kenapa ini boleh terjadi? Disebabkan oleh peranti ini menerima signam dari kedua-dua belah earphone ini. Jadi, ia adalah low latency dan signal sangat stabil tanpa ada sebarang lag atau gangguan.

Yang buat dia lagi best adalah ia hadir dengan Bluetooth 5.0 yang boleh mempertingkatkan signal interference. Jadi, memang asyik ketika anda sendang melayan lagu menggunakan OPPO Enco W11 ini.

Apa yang lagi best mengenai peranti ini adalah ia hadir dengan bunyi Bass yang sangat memukau apabila ia di boast 8mm dynamic drivers dengan titanium plated composite diaphragms yang dapat mempertingkatkan bunyi bass bagi kualiti yang lebih baik.

Lagi best apabila ia turut menyokong AAC audio format bagi audio coding rate yang lebih tinggi. Jadi anda dapat menikmati lagu ketika menggunakannya.

Kalau korang tahu, OPPO Enco W11 ini pastinya mampu bertahan lama dan mengecas dengan sangat pantas. Bagi single charge, anda boleh menikmati lagu-lagu selama 5 jam tanpa charging case. Yang bestnya, dengan hanya mengecas 15 minit, anda boleh mendengar lagi sehingga 1 jam. Jadi anda sudah tiada masalah untuk mendengar lagu yang lama kerana ia mampu bertahan lama.

Kebiasaannya kita akan membawa earphone ketika melakukan senaman atau berjogging. Tapi korang mesti risau kalau terkena peluh atau kotoran kan? Jangan risau sebab OPPO Enco W11 ini hadir dengan IP55 yang kalis air dan debu. Tak kisah kalau korang berpeluh atau basah kuyup ketika hujan, itu sudah tiada masalah.

MEsti korang terganggu kalau korang sedang melakukan panggilan, tapi bunyi bising disekeliling anda menganggu perbualan. Korang jangan risau sebab peranti ini hadir dengan Noice Cancellation ketika melakukan panggilan. Jadi tiada gangguan ketika anda menggunakan peranti ini ketika melakukan panggilan.

Secara keseluruhann peranti ini hadir dengan fungsi sangat baik. Apa yang lagi penting, bunyi yang terhasil sangat baik dan asyik. Rekaan juga sangat cantik!!! Tak rugi korang beli!!!


Jangan Lepaskan Peluang Rebut hadiah Berjumlah Sehingga RM2 Juta Menerusi  ‘Big 2 Million Weekly Draw’ !!

Meneruskan kempen e-Tunai Rakyat yang mendapat sambutan yang mengggalakkan, ‘Big 2 Million Weekly Draw’ pastinya memberikan pelbagai hadiah yang menarik termasuklah Proton X70, Yamana Ego Solariz, HUAWEI P30 (256GB) dan vivo V15 sepanjang 8 minggu berturut-turut.

Menerusi Program e-Tunai Rakyat ini, ia telah mencapai peningkatan sebanyak 10 kali bagi jumlah pengguna aplikasi ini yang mana ketika ini ia memliki 8 juta pengguna dan menyasarkan sehingga 12 juta bagi tahun 2020.

Dalam pada itu, disebabkan sambutan yang menggalakkan Touch ‘n Go eWallet telah melanjutkan penebusan cashback kepada 1.5 juta pengguna.

‘Big 2 Million Weekly Draw’ ini rancak berlangsung dari 15 Januari sehingga 10 Mac 2020. Pengguna yang telah membuat menebus RM30 dari -Tunai Rakyat ini secara automatik akan layak untuk cabutan mingguan yang mana setiap transaksi akan membenarkan mereka mendapat 2 cabutan bagi setiap transaksi.

Bagi yang tidak layak menebus e-Tunai Rakat, anda boleh mendapat 1 kemasukan bagi setiap transaksi ketika tempat kempen dan boleh mendapat 2 penyertaan sekiranya mereka mempunyai RFID atau menambah kad Touch ‘n Go di Touch ‘n Go eWallet.

Bagi mendapatkan maklumat lanjut, anda boleh melayari laman sesawang Touch ‘N Go eWallet atau Facebook Touch ‘N Go eWallet.


Clubhouse Membatalkan Sistem Jemputan, Sesiapa Sahaja Boleh Mendaftar Secara Langsung Untuk Bergabung!

Sebelumnya, Pengguna Clubhouse dapat bergabung melalui undangan pengguna yang ada, atau mereka hanya mendaftar untuk bergabung. Clubhouse juga mengaku telah mempertimbangkan untuk membuka Aplikasi, dan jemputan itu hanya untuk menyesuaikan jumlah pengguna, tetapi sekarang mereka telah secara rasmi menghapus sistem undangan, dan siapa saja dapat langsung mendaftar untuk bergabung dengan platform ini.

Pada masa ini, banyak platform sosial telah muncul untuk bersaing dengan Clubhouse, termasuk Facebook, Twitter, dan Spotify. Clubhouse juga menyatakan bahawa mereka menyedari bahawa Clubhouse akan menghadapi banyak naik turun ketika skala berkembang, dan persaingan dari platform dalam talian yang besar akan menjadi sengit. Di samping itu, Clubhouse memasuki platform Android pada bulan Mei. Sejak itu, pengguna telah meningkat sebanyak 10 juta. Menurut anggaran Sensor Tower, jumlah pemasangan App Clubhouse di seluruh dunia adalah 7.8 juta pada bulan Jun dan hanya 3.7 juta pada bulan Mei.


Nokia 3.1 Plus Ditawarkan Di Malaysia Pada Harga RM699 – Boleh Didapati Bermula 25 Januari 2019

Hello..!! Hello..!!  Berita baik buat semua peminat jenama telefon bimbit Nokia apabila HMD Global hari ini mengumumkan bahawa Nokia 3.1 Plus bakal menuju ke pasaran tempatan tidak lama lagi.

Nokia 3.1 Plus menampilkan paparan skrin bersaiz 6″ inci HD+ bersama rekaan tanpa takuk. Ia dijana oleh pemproses MediaTek Helio P22 dan dibantu memori sebesar 3GB RAM serta storan sebesar 32GB (menyokong kad mikro SD sehingga 400GB).

Melengkapinya, dwi kamera utama : 13MP (f /2.0) + 5MP (f /2.4), kamera hadapan sebesar 8MP (f/2.2) dan bateri berkapasiti 3,500 mAh (melalui mikro USB) – ketahanan bateri sehingga dua hari dengan sekali caj. Telefon ini menjalankan sistem operasi Android One 8.0 digunakan bagi memberikan pengalaman Android Asli.

Nokia 3.1 Plus didatangkan dalam warna Biru dan ditawarkan di Malaysia pada tanda harga RM699 seunit – ketersediaan bermula 25 Januari 2019 di semua pengedar sah Nokia di seluruh negara.

Setiap pembelian, pengguna akan menerima  set hadiah percuma bernilai sehingga RM109 – sarung telefon tahan lasak, pelindung skrin tempered glass dan powerbank 5200mAh (stok adalah terhad).


Korang Dah Tak Boleh Tengok Bilangan “Likes” Di Instagram? Kenapa Pula Ni?!

Instagram kini mengumumkan bahawa mereka telah memperluaskan ujian percubaan “Hidden Likes”. Ini bermakna, sejumlah pengguna kini tidak lagi dapat melihat bilangan “likes” pada foto orang lain – tetapi masih dapat melihat bilangan “likes” untuk foto sendiri melalui panel khas .

Terdahulu, ujian ini hanya terhad di beberapa buah negara seperti Australia, Brazil, Kanada, Ireland, Itali, Jepun, dan New Zealand. Namun kini, ia telah dikembangkan secara global. Perubahan ini sebenarnya telah mewujudkan impak positif di mana menjadikan pengguna lebih selesa berkongsi apa sahaja – tanpa risau berkenaan angka “likes” yang diterima.


Reviu Eksklusif : Xiaomi Mi 9T, Reka Bentuk Hebat Serlah Prestasi Mantap

Kemunculan Xiaomi Mi 9T ke pasaran tempatan nampaknya mendapat perhatian dan diterima ramai pengguna. Peranti ini merupakan antara model yang patut anda beri perhatian. Kenapa? Sebabnya, ia bukan sahaja dijual pada harga mampu milik bahkan turut disertakan penawaran menarik yang tidak mengecewakan. Reviu ini bakal berbicara mengenai lima aspek termasuk fizikal, prestasi, bateri, keselamatan dan kamera.

Bahagian depan menggunakan paparan penuh bersaiz 6.39 inci AMOLED FHD+ dengan sokongan HDR dan ditutup Corning Glass 5 sebagai pelindung utama. Menarik bukan? Xiaomi Mi 9T merupakan peranti pertama keluaran Xiaomi dibina dengan persediaan kamera Pop-Up.

Kemasan berasaskan kaca pada panel belakang serta bezel nipis menjadikannya sesuai dengan cita rasa pengguna yang sukakan rekaan lain daripada biasa. Ketika memegang peranti, penulis merasakan tubuh fizikalnya ergonomik pada setiap sudut – selesa digenggam namun sedikit licin.

Xiaomi Mi 9T dikuakan oleh cip pemproses Snapdragon 730 menerusi rekaan cip 8nm serta Adreno 618. Menariknya, ia merupakan peranti pertama di Malaysia yang dibekalkan cipset berkenaan. Peranti ini dipadankan dengan RAM sebesar 6GB dan pilihan storan dalaman sehingga 128GB. Namun sayang, Xiaomi Mi 9T tidak mempunyai sokongan tambahan kad microSD. Pun begitu, ia dirasakan sudah memadai bagi kebanyakan pengguna masa kini.

Sepanjang penggunaan untuk reviu ini, penulis berpendapat prestasi peranti ini berjaya menawarkan pengalaman memuaskan dan dapat menjalankan tugas harian dengan lancar – tidak menemui sebarang masalah berat dalam menjalankan aplikasi. Penulis juga sempat menjalankan beberapa ujian penanda aras untuk melihat keupayaan peranti. Hasil keputusan seperti berikut :

Xiaomi Mi 9T dibekalkan bateri berkapasiti 4,000mAh – port pengecasan digunakan adalah USB-C. Daya ketahanan bateri harus dipuji dan boleh dikatakan amat baik. Dengan bateri yang besar, peranti ini mampu bertahan dengan penggunaan purata menjangkau 24jam untuk penggunaan sederhana. Jika kehabisan bateri, ia bukanlah masalah besar kerana sokongan pantas 18W turut disertakan dan tidak perlu menunggu lama untuk dicas semula.

Bagi aspek keselamatan, peranti ini menyertakan sistem pengimbas cap jari dalam paparan. Secara peribadi, prestasinya adalah memuaskan dan penulis tidak menemui sebarang isu sepanjang penggunaan. Ia juga mampu membuka peranti dengan pantas. Sebagai alternatif , ia juga menyertakan fungsi imbasan wajah dan sistem keselamatan lain seperti Paten serta kata laluan.

Prestasi kamera juga menjadi keutamaan penting dalam pemilihan sesebuah peranti pintar. Xiaomi Mi 9T ditanam dengan persediaan tiga kamera utama yang menjadi kegilaan ramai pengeluar – gabungan lensa 48MP (main) + 13MP (Ultra Wide Angle) + 8MP (telephoto). Turut disertakan LED Flash pada bawah kamera. Menariknya, kamera pertama mempunyai gelung merah di sekelilingnya.

Secara peribadi, prestasi kamera adalah antara yang terbaik dalam segmen Android. Aplikasi kamera menyertakan sejumlah fungsi menarik termasuk HDR, AI Beauty, Night Mode dan banyak lagi. Gambar terhasil dilihat memuaskan dengan penghasilan butiran yang baik. Ia juga boleh dikatakan masih mengekalkan perincian warna pada gambar – menyerlah seakan dunia nyata.

Kamera depan sebesar 20MP pada Xiaomi Mi 9T juga dilihat berfungsi dengan baik. Fungsi HDR dan mode kecantikan juga tersedia pada kamera hadapan. Kualiti foto terhasil jelas serta seimbang. Ia juga dilihat mampu memberikan pengalaman berswafoto yang semula jadi dan sempurna kepada si kaki selfie! Keseluruhannya, prestasi berada tahap baik dan pastinya memberikan kelebihan tersendiri pada peranti.

Xiaomi MI 9T boleh dikatakan memiliki kebanyakan ciri yang menjadi idaman ramai. Peranti ini memiliki keindahan tersendiri. Baik dari segi reka bentuk, perincian sehingga prestasi dalaman. Kini, bergayalah sepuasnya tanpa rasa gentar dengan Xiaomi Mi 9T! Bagi yang berminat, boleh dapatkan pada harga RM1,199 (6GB+64GB) dan RM1,399 (6GB+128GB)!


TIME Lancarkan OmniMesh  Bagi Pengalaman Internet Dalam Bangunan Yang Terbaik!!

TIME dotCom Berhad (“TIME”) hari ini memperkenalkan OmniMesh, sejenis penyelesaian WiFi di rumah untuk memberi liputan WiFi di rumah dengan satu rangkaian tunggal yang lancar. OmniMesh melengkapi TIME Fibre Home Broadband dengan menyampaikan sambungan tanpa wayar yang kuat dan stabil ke setiap sudut di dalam rumah pada kelajuan yang konsisten untuk pengalaman Internet dalam rumah yang dipertingkatkan.

Peranti-peranti OmniMesh ini apabila dipadankan, akan menghasilkan rangkaian WiFi jejaring lengkap tunggal untuk liputan seluruh rumah dengan menangkap dan menyiar semula isyarat tanpa wayar ke sudut-sudut yang sukar dicapai, tanpa menjejaskan kelajuannya.

Penyelesaian TIME untuk masalah WiFi di rumah ini dibangunkan dengan teknologi Smart WiFi terkini yang memastikan semua penghuni rumah dapat berhubung dengan isyarat yang paling kuat dan laju secara automatik.

Selain itu, TIME juga telah meningkatkan kebolehannya untuk menjalankan diagnosis dan menyelesaikan masalah ketersambungan WiFi dengan lebih cepat dan tepat dengan penggunaan perisian pengurusan dan analisis Network Cloud Engine (NCE) dalam rangkaiannya.

Pelancaran ini menyaksikan TIME memperkenalkan dua model penghala (router) baharu untuk melengkapi pelan TIME Fibre Home Broadband. Tidak seperti penghala asas biasa yang memerlukan satu nodus jejaring untuk diletakkan di sebelahnya bagi membolehkan keupayaan WiFi jejaring berfungsi, penghala asas TIME didatangkan dengan teknologi WiFI terbina dalam. Ini menghasilkan persiapan WiFi jejaring yang lebih mampu dimiliki dan kurang peranti diperlukan untuk liputan yang meluas.

OmniMesh boleh didapati untuk semua pelan TIME Fibre Home Broadband dengan harga bermula RM99/bulan. Untuk memperingati pelancaran ini, TIME akan mengadakan promosi “Percuma Wifi Jejaring” di mana pelanggan 1Gbps akan mendapat pek Enhanced Starter secara percuma. Tawaran ini hanya sah untuk tempoh yang terhad.

Untuk maklumat lanjut mengenai OmniMesh dan mendaftar untuk pelan jalur lebar TIME atau membeli mana-mana produk dalam rangkaian perantinya, layari www.time.com.my/omnimesh.


honor View10 Edisi Merah – Malaysia Menjadi Pertama di Pasaran Global

Sebelum itu, eRing ada keluarkan teaser di laman Facebook mengenai model apa yang honor Malaysia bakal perkenalkan pada Februari 2018 nanti?!

Hari ini honor Malaysia telah mengumumkan “model baru” ini adalah edisi Merah (Crush Red) honor View 10, Malaysia juga adalah pasaran global yang pertama memperkenalkan warna ini. Jadi, kini terdapat 3 pilihan warna termasuk Navy Blue dan Mignight Black yang telah berada di pasaran tempatan baru-baru ini.

honor View10 hadir dengan teknologi AI, dioptimumkan dengan cipset Kirin 970, bersama storan 128GB dan RAM 6GB. Kamera utama dwi lensa 16 Megapiksel + 20 Megapiksel, kamera swafoto 13 megapiksel, paparan nisbah 18:9 bersaiz 5.99 inci HD Penuh+, pengimbas cap jari, USB Type-C dan banyak lagi fungsi menarik turut menyempurnakan honor View 10 sebagai model pilihan orang ramai.

honor View 10 Edisi Merah ini akan diadakan di pasaran tempatan pada pertengahan bulan Februari. Yang berminat, boleh layari laman Facebook honor untuk maklumat lanjut.


Celcom EasyPhone Kini Menawarkan iPhone 8 Dan iPhone 8 Plus

Bersempena kehadiran Apple iPhone 8 dan iPhone 8 Plus hari ini di Malaysia, Celcom tidak melepaskan peluang dengan menawarkan peranti terbaru ini menerusi program yang dipanggil EasyPhone.

Bermula hari ini 20 oktober 2017, kesemua cawangan Blue Cube, Celcom Certified Partners, dan stor atas talian Celcom akan mula mempamerkan iPhone 8 dan iPhone 8 Plus. Pelanggan juga boleh memiliki iPhone 8 64GB bermula RM203 sebulan (termasuk kredit RM30x 24 bulan) melalui pelan prabayar Xpax. Sementara, iPhone 8 Plus 256GB pula boleh dimiliki dengan komitmen bulanan sebanyak RM265. Kedua-dua harga ini tidak termasuk pelan perlindungan peranti.

Untuk pelan pascabayar, iPhone 8 64GB boleh dimiliki dengan harga serendah RM83 sebulan, manakala iPhone 8 Plus 64GB dengan harga bermula RM100 sebulan. Sila rujuk gambar di bawah untuk pilihan plan yang ditawarkan.

iPhone 8 dan iPhone 8 Plus kini dilengkapi paparan True Tone Retina HD, cip pemproses A11 Bionic, pengecasan pantas dan tanpa wayar, serta sensor kamera yang lebih baik. Ciri Potrait Lighting pula membolehkan pengguna menggelapkan latar belakang seperti efek di studio selain, rekaan yang menggunakan panel gelas. Ia ditawarkan dengan pilihan warna baharu Gold, Silver, dan Space Grey.

Celcom menawarkan program EasyPhone ini berserta pelan FIRST Gold Plus, FIRST Gold Supreme, FIRST Platinum, dan FIRST Platinum Plus dengan kontrak selama 24 bulan.


Samsung W2019 Bakal Tampil Pada 9 November Ini – Hadir Dengan Rekaan Telefon Lipat

Bulan lepas menyaksikan Samsung telah mencuri perhatian ramai dengan perlancaran rasmi Samsung Galaxy A9 (2018) yang akan menampilkan empat kamera pada panel belakangnya.

Kali ini, Samsung sekali lagi membawa kejutan apabila bakal memperkenalkan sebuah telefon pintar terbaharu yang hadir dengan rekaan lipat atau lebih dikenali sebagai telefon kerang di bawah siri W.

Memetik poster acah yang tersebar di media sosial, desas desus mengatakan Samsung bakal memperkenalkan telefon pintar tersebut yang dikenali sebagai W2019 pada satu majlis di Wuxi, Shanghai pada 9 November ini.

Memetik sumber, Samsung W2019 hadir dengan skrin bersaiz 4.2 inci Super AMOLED bersama bateri berkapasiti 3,000 mAh. Pihak Samsung mengemas kini telefon pintar ini dengan sistem dwi kamera utama yang sama diguna pakai pada peranti Galaxy Note 9 dan S9+.

Kuasa dalamannya pula akan didatangkan dengan chipset Snapdragon 845 dan bukannya Exynos 9810, memandangkan ketersediaannya di pasaran China sahaja. Telefon pintar ini juga mungkin tidak menyertakan bicu audio dan pengimbas cap jari.


Casing Modular Pertama Di Dunia

Smartphone modular sudah mula dipasarkan beberapa bulan lalu dan kini terdapat satu lagi produk modular yang menarik. Casing modular dengan nama i-Blades telah diperkenalkan dan ianya jauh lebih mudah untuk digunakan berbanding smartphone modular.

Anda cuma perlu melekatkan komponen yang anda mahukan ke bahagian belakang casing yang dilengkapi magnet. Buat masa sekarang terdapat komponen modular bateri dan RAM yang ditawarkan, menurut pengeluar mereka sedang berusaha untuk menghasilkan lebih banyak komponen tidak lama lagi.

Anda boleh melihat dengan lebih jelas casing modular ini pada laman web IndieGoGo pengeluar SINI


Reviu Eksklusif: Mencapai Kepuasan Bermain Game Menerusi Razer Phone 2

Sudah pastinya bagi peminat telefor pintar gaming akan mengenali jenama telefon gaming yang popular ini, Razer. Sebelum ini Razer telah mengeluarkan model telefon gaming iaitu Razer phone dan kini 1 lagi peranti gaming terbaharu yang dikenali sebagai Razer Phone 2 pastinya memberikan penambahbaikkan daripada model terdahulu.

Bagi setiap pembelian, anda akan menerima telefon Razer Phone 2, Pengecas, Audio Adapter, manual penggunaan, sticker dan sim ejector.

Dari segi luaran, ia masih menggunakan rekaan yang sama iaitu berpetak dan bucu tajam. Perasaan dan rasa ketika menggunakannya berbanding model yang terdahulu adalah lebih kurang sama sahaja.

Di bahagian kiri telefon ini disertakan dengan butang pelarasan suara yang mampu mengawal kelantangan suara telefon ini.

Di bahagian kanan pula disertakan dengan butang kuasa. Turut disertakan sekali pada telefon ini ialah pengecaman cap jari.

Di bahagian bawah telefon ini pula disertakan dengan port pengecasan USB type-C.

Speaker pula dihadirkan pada bahagian atas dan bawah skrin di hadapan bagi memberikan lebih kepuasan.

Kemasan kaca di bahagian belakang adalah terasa lebih premium dan selesa. Namun cap jari amat mudah kelihatan. Razer turut menyertakan pengecasan tanpa wayar pada bahagian belakang telefon ini. Apa yang pasti lampu RGB pada logo di bahagian belakang turut memberikan perasaan yang berbeza.

Lampu RGB di bahagian belakang turut memberikan perasaan yang berbeza.

Spesifikasi telefon ini pastinya berada tahap yang berbeza berbanding telefon-telefon gaming yang lain. Telefon ini menggunakan Snapdragon 845 dan disertakan dengan 8GB RAM dan storan 64GB. Apa yang pasti, ia turut disertakan dengan slot memori tambahan sehingga 1TB. Sistem operasi telefon ini masih menjalankan sistem operasi yang sama iaitu Android 8.1. Ia juga mempunyai fungsi kalis air IP67 yang akan memberikan anda perasan rasa selamat ketika telefon anda terkena percikan air. Berikut ialah sepesifikasi penuh telefon ini:

Qualcomm® Snapdragon™ 845 (2.80 GHz) dengan Adreno 630 GPU

5.72-inci IGZO LCD 1440 x 2560

Kamera Utama
Wide: Lensa f/1.75 dengan 12MP dan OIS

Kamera Hadapan
Lensa f/2.0 dengan 8MP

Paparan telefon ini pastinya berada dalam kelasnya yang tersendiri kerana ia menyokong 120Hz. Ia juga lebih dikenali dengan nama Ultra motion display. Berbanding sebelumnya, ia menyokong HDR move yang mana ia akan memberikan tontonan yang lebih baik kepada pengguna. Ia juga lebih terang sebanyak 50% berbanding model terdahulu. Hal ini turut disokong dengan saiz skrin iaitu 5.72 inci dengan nisbah 16:9.

Sistem penyejukkan baharu, Vapor Chamber Cooling System yang bertujuan untuk menyejukkan cip telefon ini apabila bermain game dengan lama seperti Mobile legend, PUBG dan sebagainya pasti akan menghindarkan anda mengalami masalah ketika bermain game.

Speaker telefon ini sudah tidak dapat disangkal lagi merupakan antara yang terbaik di pasaran. Kelantangan telefon ini adalah sangat jelas dan kemas. Disertakan dengan Dolby Atmos 5.1 lebih kuat. Jadi ketika anda bermain game, ia pastinya memberikan satu keterujaan bunyi yang anda tidak dapat pada peranti gaming yang lain.

Peranti ini disertakan dengan kapasiti sebanyak 4000mAh dengan sokongan pengecasan pantas QuickCharge 4+. Jadi anda tidak akan mengalami masalah seperti bateri cepat habis ketika bermain telefon ini.

kami telah menguji kadar kepantasan pengecasan telefon ini. Kami telah mula mengecas telefon ini pada jam 2.22 petang bermula dari 8% dan ia telah mencapai 97% pada jam 4.08.

Logo Razer di bahagian belakang ini disertakan dengan lampu RGB yang memberikan perasaan berbeza ketika pengguna menggunakan telefon ini.

Anda boleh mengubah warna dan patern RGB ini dengan melakukan tetapan di aplikasi Chroma. Anda juga boleh menyelaraskan notifikasi yang diterima dengan lampu RGB ini.

Bagi peranti ini, anda boleh menggunakan tetapan pengecaman cap jari. Caranya mudah sahaja. Anda pergi ke Security & location. Pilih Fingerprint dan lakukan tetapan cap jari anda.

Apa yang unik mengenai telefon ini ialah Smart Lock. anda boleh membuat beberapa tetapan seperti on-body detection yang mana anda boleh membuka telefon anda ketika peranti bersama anda. Anda hanya perlu memasukkan pin sekali sahaja.

Anda juga boleh melakukan tetapan seperti mengunci telefon anda di lokasi-lokasi tertentu. Anda perlu pilih trusted places dan tambah lokasi pada add trusted place.

Bagi yang menggunakan peranti ini untuk bermain game, ini pastinya membantu. Anda boleh mengetahui game yang popular yang boleh dimuat turun di bahagian featured.

Anda juga boleh mempertingkatkan prestasi permainan anda di game booster.

Dari aspek kamera pula ia berada pada kelas yang tersendiri. Telefon ini menggunakan sensor Sony IMX 12MP. Bagi kamera hadapan pula, ia disertakan dengan 8MP. Telefon ini turut disertakan dengan OIS yang mana mampu merakam video 4K dan gambar.

Anda boleh mengambil beberapa mode menggunakan telefon ini seperti Photo, Potrait, Beauty dan video. Berikut merupakan hasil gambar menggunakan kamera peranti ini.

Kami telah menjalankan beberapa siri ujian ke atas telefon ini bagi menguji prestasinya. Berikut merupakan hasil yang diperoleh daripada ujian tersebut. Nyata prestasinya tidak mengecewakan.

Secara keseluruhannya, telefon ini adalah sangat efisen khususnya dalam memberikan pengalaman terbaik ketika bermain game. Dilengkapi dengan paparan yang terbaik yang mampu menyokong sehingga 120Hz dan sistem bunyi yang lantang pastinya akan membuatkan anda teruja setiap kali bermain game pada peranti ini. Ditambah dengan kapasiti bateri yang mampu untuk bertahan lama dan lampu RGB pada logo di belakang yang mampu memberikan 1 perasaan yang mengujakan ketika bermain.


Kolaborasi Liverpool FC Bersama EA Sports Memperkenalkan FIFA 20 Eksklusif Untuk Peminat Liverpool

Liverpool FC baru-baru ini telah mengumumkan kerjasama mereka bersama pembangun permainan terkenal EA Sport FIFA, kolaborasi ini berasaskan jangka masa panjang dan menurut pihak berkenaan kerjasama ini bertujuan menawarkan peminat Liverpool lebih banyak hiburan dalam dunia bola sepak.

Berikutan kerjasama ini EA Sports akan membawa lebih kandungan khas untuk pasukan Liverpool, antaranya lencana kelab, kit baharu serta stadium Anfield.

Tarikh pelancaran FIFA 20 telah disahkan pada 27 September 2019, akan menyokong pada PlayStation 4, Nintendo Switch, Microsoft Windows dan Xbox One.

Sebelum ini kita layan dulu video trailer yang dikongsikan oleh FIFA.


Black Shark 2 Akan Memasuki Pasaran Malaysia April 2019 – Sokong Snapdragon 855 + 12GB RAM + Kamera Utama 48MP + 12MP + 4000mAh

Peranti gaming di bawah jenama Xiaomi yang sangat hebat ini Black Shark 2 akhirnya diumumkan secara rasmi di pasaran China, menurut sumber peranti gaming ini juga bakal dibawa masuk ke pasaran Malaysia awal bulan April nanti.

Black Shark 2 dijana dengan cip pemproses Snapdragon 855, terdapat dua varian iaitu 6GB/8GB/12GB RAM dan ruangan storan 128GB/256GB ROM. Penggunaan kad grafik baharu Adreno 640 menawarkan prestasi lebih 20% berbanding Adreno 630.

Spesifikasi lain termasuk juga paparan skrin 6.39 inci AMOLED, dwi-kamera utama 48MP + 12MP, kamera hadapan 20MP, kapasiti bateri 4,000mAh dengan sokongan pengecasan pantas Quick Charge 4.0 (27W), serta ciri-ciri khas peranti gaming antaranya sistem penyejukan cecair dan Shark Space.

Harga jualan Black Shark 2 di pasaran China adalah:

Adakah harga tempatan akan lebih rendah lagi? Kita nantikan pelancaran rasmi di Malaysia ya.


Pelancaran Produk Absen: Terokai MicroLED dan Siri Produk Inovatif Serba Baharu

SHENZHEN, China, 16 Mac 2021 /PRNewswire/ — Pada 12 Mac, Absen mengadakan upacara pelancaran musim bunga secara langsung kepada khalayak global, memaparkan teknologi MicroLED generasi baharu Absen dan tiga produk baharu inovatif yang lain. Siri iCon3.0, produk yang terus dibangunkan oleh Absen, merupakan siri iCon generasi ketiga dan penyelesaian profesional yang memberi tumpuan pada ruang persidangan. Siri Aurora dengan 10,000 nit kecerahan, bersinar seperti aurora dalam pemasangan luaran. Manakala siri produk lutsinar, JadeDragon, skrin LED yang sangat lutsinar, merupakan penarik perhatian yang sempurna untuk kedai canggih dengan kecerahan tingginya.

Perancangan teknologi Absen untuk paparan MicroLED

En. Stone, Ketua Pegawai Teknologi Absen, membincangkan mengenai keputusan kajian teknikal Absen. Sejak tahun 2016, perniagaan Absen terus mematuhi Inovasi dan kejayaan cemerlang teknologi MicroLED, tekal menerajui pembangunan industri ini. Kini, perancangan teknikal terhadap paparan MicroLED mempunyai teknologi terasnya: kerjasama dengan rakan kongsi strategik untuk cip ketepatan 10um bagi teknologi pengikatan. Program reka bentuk sendiri Absen digunakan untuk pengkategorian & penyusunan cip. Manakala sistem kawalan & perisian 4k / 8k + HDR + 144Hz HFRv, pelapisan & pengecatan ultra hitam digunakan untuk kontras tinggi, alat reka bentuk sendiri bagi mengawal keseragaman enkapsulasi.

Pada bulan November, Absen akan melancarkan produk berpengaruh 0.5mm MicroLED mereka.

Dengan munculnya mikro-paparan pintar ultra definisi tinggi 5G+8K, ia turut menyeru akan kemunculan panel penghirisan lancar ultra definisi tinggi yang lebih besar dan teknologi MicroLED pasti menarik perhatian yang semakin tinggi.

Pengarah Produk Industri, Christian Czimny membawa khalayak menelusuri perjalanan dan berkongsi butiran mengenai tiga produk baharu yang terkini ini.

Absenicon3.0 – Kawalan Jauh Satu-Kunci untuk Penggunaan Paparan LED Mudah

Absenicon3.0 ialah paparan persidangan bersaiz standard daripada Absen. Selepas hampir dua tahun menjalankan lelaran dan penaiktarafan berterusan, kini ia mengintegrasikan kawalan paparan, sistem pintar serta audio dan video tanpa sebarang peranti luaran tradisional lain dengan reka bentuk yang ringkas dan elegan. Salah satu sorotan utamanya ialah ia boleh dikawal dari jauh, dengan ciri-ciri seperti pertukaran satu-sentuh, pertukaran saluran, pertukaran skrin dan tetapan menu. Ia ringkas dan mudah digunakan, sama seperti alat kawalan jauh televisyen.

Siri Aurora, Paparan LED Kecerahan Ultra Tinggi

Siri Aurora ialah produk DOOH baharu dengan 10,000 nit penglihatan kecerahan tinggi, ia memenuhi keperluan pelanggan dan trend pasaran dengan tepat. Ciri utama produk ini ialah berbanding dengan produk tradisional, beratnya dikurangkan sebanyak 50% dan bil elektrik boleh dijimatkan sebanyak hampir 40%.

Siri JadeDragon ialah produk paparan komersial baharu Absen. Ia merupakan paparan LED yang ringan, nipis dan hampir lutsinar yang direka bentuk untuk pusat membeli belah, kedai runcit dan persekitaran dinding tirai separa luaran lain, dengan prestasi pelesapan haba, ketahanan yang cemerlang dan kadar kelutsinaran mencecah lebih 80%.

Sebagai penyedia LED dipercayai yang terkemuka di dunia, Absen sentiasa mematuhi konsep “menghasilkan produk sebenar, menyediakan perkhidmatan sebenar dan memulihkan dunia sebenar”. Absen terus menjalankan penyelidikan dan pembangunan produk serta teknologi bagi memastikan produknya mengikuti trend semasa dan memastikan keperluan pelanggan diutamakan.

Absen akan mengadakan persidangan pelancaran produk baharu pada September 2021, sila nantikan perkembangan terkini untuk mengetahui lebih lanjut.

Untuk mengambil bahagian dalam upacara pelancaran musim bunga Absen, sila kunjungi: http://live.vhall.com/704412905

Keywords: Computer/Electronics Consumer Electronics Semiconductors New products/services Future Events


VLC Hadir Dengan Sokongan Permainan Video 360 Darjah

VLC, aplikasi pemain media yang terkenal kerana sokongan format yang meluas telah mengorak langkah untuk menambah satu lagi sokongan medium baru. Syarikat itu baru sahaja melancarkan technical preview yang membolehkan orang ramai menonton rakaman 360 darjah. Preview tersebut boleh dimuat turun untuk Windows dan Mac, versi penuh akan tiba dengan VLC 3.0, dijangka pada akhir bulan ini.

Pencipta VLC, VideoLAN bekerjasama dengan pembuat kamera 360 darjah, Giroptic untuk membangunkan sistem ini. Anda boleh menggunakan tetikus dan papan kekunci anda untuk mengawal sudut pandangan anda dalam rakaman itu.

VideoLAN berkata ciri-ciri ini boleh juga akan disediakan bagi aplikasi VLC versi mobil, ia membolehkan pengguna mengemudi sudut pandangan video dengan menggerakkan peranti. Ia juga akan menyokong peranti VR seperti Oculus Rift, Daydream Google dan HTC Vive pada tahun 2017. Aplikasi ini juga mendapat 360 darjah sokongan audio termasuk “head tracking headphones”.

Oleh kerana ia masih hanya technical preview, mereka yang ingin untuk mencuba VLC 360 harus tahu bahawa aplikasi ini mungkin masih belum stabil sepenuhnya dan mungkin akan mengalami masalah ketika digunakan.


Digi Miliki Pelanggan Paling Ramai di Malaysia

Digi baru sahaja mengumumkan laporan prestasi suku pertama (Q1) tahun 2016. Dari laporan tersebut, mereka kini memiliki pelanggan talian mudah alih paling ramai di Malaysia iaitu seramai 12.34 juta orang. Jumlah pelanggan ini adalah peningkatan 5.5% berbanding Q1 2015, sebanyak 11.69 juta orang.

Dari segi pendapatan, Digi melaporkan penurunan keuntungan Q1 2016, hanya RM1.56 bilion berbanding RM1.58 bilion pada waktu yang sama tahun lepas. Keuntungan selepas cukai juga menurun kepada RM399 juta, berbanding RM479 juta. Tetapi nilai ini adalah peningkatan sebanyak 4.5% berbanding suku keempat (Q4) 2015.

Untuk pascabayar, Digi memiliki seramai 1.9 juta pelanggan yang menyumbang kepada pendapatan berjumlah RM464 juta dalam suku pertama tahun ini. Manakala pelanggan prabayar Digi pula seramai 10.4 juta orang, dengan pendapatan berjumlah RM1.09 bilion. Pascabayar menyaksikan prestasi lebih baik dari segi jumlah pendapatan (Q1 2015: RM434 juta, Q1 2016: RM464 juta), tetapi mencatat penurunan sebanyak 5% untuk suku yang sama.

Jualan peranti dan smartphone menerusi kontrak juga menyaksikan titik terendah dicapai, dengan hanya penjualan sebanyak 66,000 unit sahaja pada suku tahun ini dan merupakan penjualan smartphone paling rendah sejak tahun 2012. Dari segi penggunaan data, sebanyak 64.2% pelanggan Digi menggunakan Internet mudah alih, dengan kadar penembusan smartphone sebanyak 61.3%.

Digi juga semakin agresif dalam mengembangkan rangkaian 4G LTE, dan telah meliputi sebanyak 73% kawasan berpenduduk di seluruh Malaysia. Bagi LTE-A pula, ia telah mencapai 33% liputan dengan fokus utama diberikan kepada kawasan pusat bandar. Pada tahun 2015, Digi telah melabur sebanyak RM904 juta untuk rangkaian mereka, dengan tambahan RM170 juta pada suku pertama 2016.


HMD Akan Menyediakan Kemas Kini Android P Untuk Semua Perantinya

Sekitar penghujung tahun ini, semua peranti Android Nokia akan menerima kemas kini Android 8.0 Oreo. Pengumuman ini sudah disahkan beberapa bulan lalu oleh HMD Global sendiri. Bagaimanapun, baru-baru ini di majlis pelancaran Nokia di Filipina, HMD sekali lagi mengumumkan bahawa semua barisan telefon pintar Nokia tidak lama lagi akan menyokong kemas kini Android P – Android Pancake.

Android P yang merupakan versi selepas Android Oreo dijangka akan diperkenalkan pada bulan September tahun hadapan. HMD nampaknya begitu komited dalam memberi kemas kini terhadap produk-produknya. Peranti yang disebutkan ialah Nokia 3, Nokia 5, Nokia 6, dan juga Nokia 8. Buat masa ini, tiada apa-apa perkembangan mengenai Android P termasuklah ciri-ciri yang ditawarkan kelak.

Walaubagaimanapun, perlu diingatkan Nokia 5 dan Nokia 3 berada didalam kelompok kelas pertengahan-bawah. Ia juga berkemungkinan tidak dapat menyokong ciri-ciri pintar yang ditawakan pada Android P akan datang. Di samping, HMD juga sedang memasang strategi bagi memasarkan produknya untuk menarik pembeli di luar sana.

Baca juga : Nokia 8 Kini Rasmi Di Malaysia Dengan Tanda Harga RM2,299


Celcom Home Wireless, Internet Terbaik Dengan Data Sehingga 1TB!

Celcom Home Wireless, perkhidmatan jalur lebar yang dipacu dengan rangkaian 4G Celcom memberikan kediaman anda solusi Internet terbaik dengan data sehingga lebih daripada 1TB, dengan kelajuan purata 30Mbps.

Perkhidmatan ini direka unik untuk digunakan dalam kediaman dan dipermudahkan dengan ciri-ciri modem pasang dan pakai, di mana ia tidak memerlukan pemasangan ke dinding rumah, mahupun menanti lama untuk pemasangan fiber di kawasan rumah anda untuk menikmati capaian Internet berkelajuan tinggi.

Mulai hari ini, pengguna boleh mendaftar sama ada Home Wireless Gold pada RM74.20 (25GB + 40GB Walla), Home Wireless Gold Plus pada RM106 (50GB + 100GB Walla) atau Home Wireless Platinum dengan harga RM159 (150GB + 1TB Walla). Pengguna juga boleh menikmati pelbagai pilihan seperti penstriman filem sehingga 1TB kuota Video Walla, mendengar muzik terkini melalui Music Walla atau melayari Internet dengan selesa di rumah.

Pelan ini disediakan dengan modem Huawei B618 pada RM0 (Harga Runcit RM1, 500) dan pengguna boleh melanggan selama 24 bulan tanpa caj tambahan dan nikmati sambungan Internet sehingga 64 peranti.

Kini anda boleh dapatkan pelan ini secara eksklusif di pameran Homedec, KLCC Convention Centre mulai 26 April sehingga 29 April 2018. Pengunjung Homedec berpeluang memenangi langganan Celcom Home Wireless Gold dan Platinum secara percuma selama satu tahun.

Pengguna Celcom FIRST™ Gold Plus, Gold Supreme, Platinum dan Platinum Plus yang sedia ada juga akan menikmati rebat RM15 dengan melanggan Celcom Home Wireless Platinum semasa pameran Homedec.

Lawati cawangan Celcom Bluecube atau wakil yang diiktiraf Celcom yang berdekatan untuk maklumat selanjutnya.


Aplikasi Volunteer Smartphone Patrol (VSP) – Membanteras Jenayah Di Tangan Anda

Ingin bercuti dengan lega hati tanpa merisaukan kes pecah rumah berlaku pada anda?! Walaupun langkah berjaga-jaga sudah dibuat sepenuhnya, tetapi kes-kes merompak atau pencerobohan tidak pernah berhenti.

Jadi isilah borang balik kampung dulu sebelum balik di aplikasi Volunteer Smartphone Patrol (VSP) ini. Aplikasi VSP sebenarnya merupakan inisiatif baharu Polis Diraja Malaysia (PDRM) dalam membanteras jenayah bersama masyarakat tempatan sebagai mata dan telinga pihak polis.

Melalui aplikasi ini, didikan dan kesedaran sivik dapat diberikan kepada masyarakat dalam pelbagai sudut keselamatan seperti mencegah dan membanteras jenayah.

Di samping juga dapat mengeratkan hubungan mesra di antara polis dan masyarakat, sekali gus meningkatkan keyakinan masyarakat kepada pihak polis, selain sifat bertanggungjawab untuk bersama mencegah jenayah di kalangan masyarakat juga dapat dipupuk sepenuhnya.

Keamanan dan kesejahteraan negara adalah tanggungjawab bersama, cubalah sekiranya berminat.


VoWiFi Pada Huawei Mate 10 Dan Mate 10 Pro Akan Ditawarkan Tidak Lama Lagi

Sejak pengenalan Huawei Mate 10 dan Mate 10 Pro di pasaran Malaysia, ramai pengguna mula memberi perhatian terhadap model ini. Oleh kerana Huawei menawarkan peranti serba lengkap, peranti ini juga telah memenangi 4 anugerah di acara CES 2018 yang lalu. Hari ini Huawei mengumumkan bahawa mereka adalah pengeluar pertama menawarkan ciri VoWiFi pada telefon pintar.

Bagi anda yang masih belum tahu, VoWiFi merupakan ciri yang membolehkan pengguna membuat panggilan suara melalui sambungan WiFi – walaupun pada masa itu tiada rangkaian liputan misalnya anda sedang berada di luar negara tetapi tidak membuat perayauan (roaming).

Buat masa ini, syarikat telekomunikasi yang menawarkan ciri ini ialah U Mobile dan Digi. Dengan perlaksanaan ciri VoWiFi oleh Huawei, tidak lama lagi pengguna Huawei Mate 10 Pro dan Mate 10 bebas untuk menggunakan mana-mana kad SIM untuk membuat panggilan melalui VoWiFi.

Teknologi yang talah dibangunkan sejak hampir 20 tahun lalu membolehkan pengguna menikmati panggilan suara beresolusi tinggi sama seperti ciri VoLTE yang sedia ada. Namun untuk menggunakan ciri ini, Huawei mengatakan pengguna akan dikenakan cas bergantung kepada syarikat telekomunikasi tersebut.

Ciri ini akan ditawarkan dalam bentuk kemas kini. Dalam masa sama, Huawei turut mengumumkan 25 Januari depan, ada satu berita baik buat pengguna Huawei Nova 2i. Kita nantikan pengumuman selanjutnya..

Baca juga : Reviu Eksklusif: Huawei Mate 10 / Mate 10 Pro – Sebuah Peranti Premium Yang Perlu Anda Pertimbangkan


Red Box lancar Penyelesaian Rakaman Pematuhan untuk Microsoft Teams

LONDON dan NEW YORK, 17 Ogos 2020 /PRNewswire/ — Red Box, platform untuk suara yang terkemuka, hari ini mengumumkan ketersediaan umum penyelesaian Rakaman Pematuhan untuk Microsoft Teams.

Penyelesaian ini, yang dalam proses untuk diperakui sebagai sebahagian daripada program pensijilan rakan kongsi Compliance Recording ISV baharu Microsoft, akan menyokong organisasi dengan merakam, mendapatkan semula, pengarkiban dan pengekalan komunikasi Microsoft Teams yang selamat, lasak dan boleh dipertingkatkan dalam apa yang merupakan lanskap pengawalseliaan global yang mendesak.

Red Box akan menawarkan pilihan pelaksanaan yang fleksibel baik di awan mahupun di premis sesuai dengan pilihan pelanggan. Ia adalah lebih penting dari sebelum ini apabila industri terkawal, seperti perkhidmatan kewangan dan pusat hubungan, memikirkan semula strategi dan semakin berusaha untuk memanfaatkan peluang alat kolaborasi untuk menyokong kerja yang fleksibel dan di rumah, sambil kekal patuh.

Platform Red Box juga menyediakan API percuma dan terbuka, memberikan organisasi kawalan dan akses selamat kepada komunikasi Microsoft Teams yang dirakam untuk dimanfaatkan dalam alat dan aplikasi pilihan mereka, sama ada itu ialah platform Pengalaman Pelanggan, pengarkiban pematuhan atau penyelesaian pengesanan dan pemantauan penipuan.

Red Box ialah Rakan Kongsi Telefoni Pilihan untuk kecerdasan perbualan, sebahagian daripada Wawasan Perkhidmatan Pelanggan dan Wawasan Jualan Dynamics 365 yang membolehkan organisasi memanfaatkan set data yang banyak yang dirakam oleh Red Box dan menganalisa panggilan pada skala untuk meningkatkan prestasi jualan dan Pengalaman Pelanggan.

“Dengan ribuan pelanggan kami yang beroperasi dalam industri yang terkawal, penyelesaian Rakaman Pematuhan untuk Microsoft Teams ialah penyepaduan utama pada peta jalan sambungan kami,” komen Pete Ellis, Ketua Pegawai Polisi Red Box. “Rakaman suara dan metadata berkualiti tinggi yang lasak dan selamat dan keluasan sambungan kami juga adalah teras kepada peyepaduan kami dengan Wawasan Perkhidmatan Pelanggan dan Wawasan Jualan Dynamics 365, dan rakan kongsi AI dan analitik lain kami, memberikan pelanggan dengan akses kepada set data yang banyak yang boleh ditukarkan menjadi wawasan yang dapat dilaksanakan.”

Jun Pak, Pengurus Pemasaran Produk, Pasukan Kerja Moden dan Platform di Microsoft menambah, “Dengan penyepaduan antara Red Box, Teams dan Dynamic 365, organisasi boleh mendapat manfaat daripada rakaman lasak yang menangani keperluan pengawalseliaan, dan pada masa yang sama menjamin akses kepada audio dan metadata berkualiti tinggi untuk tujuan AI dan analitik.”

Latar Belakang Red Box Red Box ialah pakar suara khusus yang terkemuka, yang memberdayakan organisasi untuk merakam, mendapatkan dan menemukan nilai suara perusahaan. Dengan platform yang paling terbuka dan terhubung, kami merakam dan mentranskripsikan komunikasi suara dari lebih 85 sistem (legasi dan baharu), di seluruh perusahaan dan PKS global. Pelanggan kami mengekalkan kedaulatan data yang lengkap dan kami menghubungkannya dengan ekosistem rakan kongsi yang paling luas untuk memaksimumkan nilai data suara yang dirakam.

Bekerjasama dengan saluran penjual global kami, kami dipercayai oleh organisasi terkemuka di seluruh sektor kewangan, pusat hubungan, sektor kerajaan dan keselamatan awam (termasuk enam bank utama di dunia, 85% broker antara pengurus global, 1,700 pusat panggilan dan lebih daripada 80% pasukan polis UK) dan kami merakam dan mendapatkan berjuta-juta panggilan setiap hari untuk lebih daripada 3,500 pelanggan di seluruh dunia.

Untuk pertanyaan akhbar sila hubungi:Clarity PR di +44(0)7813-581-513 | +44(0)7444-368-407redbox@claritypr.com

Keywords: Computer Software Computer/Electronics High Tech Security Telecommunications VoIP New products/services


Warna Baru Sakura Pink Diperkenalkan Pada Honor 8

Honor 8 sebuah peranti yang tidak dinafikan mempunyai reka bentuk yang cantik dan kemas, terutamanya warna biru pada badannya sentiasa memberi perhatian yang “luar biasa” dari orang ramai. Dengan itu, Honor Malaysia telah memperkenalkan warna baharu iaitu merah jambu Sakura (Sakura pink), diambil daripada nama bunga yang terdapat di Jepun.

Kerangka logam dengan 2.5D gelas pada Honor 8 Sakura Pink menjadikannya sangat menonjol, apatah lagi sokongan paparan skrin 5.2 inci jenis IPS LCD HD penuh, serta dwi-kamera 12 megapixel berupaya mengambil gambar pegun yang baik malah kamera depan pula sebesar 8MP sesuai untuk digunakan untuk kaki swafoto.

Nadi kuasanya daripada pemprosesan HiSilicon Kirin 950 dan RAM sebanyak 4GB dapat membantu peranti ini sentiasa lancar semasa digunakan. Ruangan storan sebesar 64GB dipadatkan dengan bateri berjumlah 3000mAh menampakkan peranti ini nipis dan elegan.

Warna ini boleh didapati bermula hari ini dalam masa yang terhad di mana-mana kedai terpilih di seluruh negara, dengan tawaran harga RM1,899.


You Makeup

Jika anda ingin mendapatkan hasil gambar yang cantik dan lain dari yang lain, maka aplikasi You Makeup adalah yang paling sesuai untuk smartphone anda. Menariknya aplikasi ini, ia mampu mengubah gambar yang kelihatan biasa-biasa supaya lebih cantik dengan menggunakan makeup. Sama seperti anda menggunakan makeup biasa, Makeup juga disediakan dengan dengan beberapa peralatan menarik seperti Foundation, Blusher, Lip Gloss, Lip Colors, Mascara, Shadows, Hair dan banyak lagi. Selain menggunakan makeup, anda juga boleh menambah beberapa aksesori yang menarik hati dan hasil gambar yang telah siap disunting kini boleh dikongsikan dengan rakan-rakan melalui laman sosial popular.


Maxis Perkenal Ang Pao HuatAR Dengan Sokongan Realiti Tambahan

Sempena meraikan perayaan Tahun Baru Cina yang bakal menjelma, Maxis telah membawakan satu kelainan dengan memperkenalkan Ang Pao HuatAR iaitu satu koleksi paket ang pao yang pertama seumpamanya dilengkapi dengan sokongan realiti tambahan (AR).

Kini dengan adanya Ang Pao HuatAR dan juga bantuan daripada aplikasi Maxis HuatAR, pengguna boleh menonton tarian singa yang dikenali sebagai Ah Huat pada paparan skrin telefon pintar anda. Menurut Tai Kam Leong selaku Ketua Jenama dan Kerjasama Maxis Malaysia, sokongan realiti tambahan atau AR membolehkan pelanggan Maxis menyambut kemeriahan Tahun Baru Cina dengan cara yang inovatif dan menghiburkan.

Ang pao HuatAR Maxis ini disediakan dalam tiga warna dan reka bentuk iaitu merah, emas serta merah jambu. Setiap satu daripada ang pao itu menampilkan Ah Huat yang unik dengan gerak tarian yang berbeza. Bagi rakyat Malaysia, tarian singa tradisional merupakan satu simbolik atau upacara meminta tuah dan juga kemakmuran ke rumah semasa musim perayaan, iaitu boleh disimpulkan juga sebagai ‘huat’ dalam bahasa Cina.

Apabila menerima ang pao Huat AR, imbas kod QR yang terdapat di penutup sampul untuk memuat turun aplikasi HuatAR di Google Play Store atau Apple Play Store. Anda juga boleh melayari laman rasmi Maxis.

Muat turun dan buka aplikasi HuatAR dan imbas bahagian depan ang pao anda.

Ah Huat akan ‘dihidupkan’ dengan serta-merta di skrin telefon pintar.


IntSights Percepat Pengembangan di Asia Pasifik

SINGAPURA, 8 September 2020 /PRNewswire/ — IntSights, syarikat kecerdasan ancaman yang memberi tumpuan bagi mendayakan perusahaan untuk Defend Forward™, hari ini mengumumkan komitmennya untuk memajukan strategi perniagaan serta pertumbuhannya di Asia Pasifik. Didorong oleh permintaan yang semakin meningkat terhadap kecerdasan ancaman siber, IntSights merancang untuk memperluaskan lagi jaringan rakan kongsi, operasi dan keupayaan sokongannya bagi melanjutkan Suit External Threat Protection (ETP) syarikat untuk perusahaan di seluruh rantau berkenaan.

Berpangkalan di ibu pejabat Asia Pasifiknya di Singapura dengan kehadiran di Hong Kong dan Jepun, perniagaan serantau IntSights disokong oleh pasukan pakar yang semakin berkembang bermula daripada penjualan dan prapenjualan kepada kejuruteraan sistem, saluran dan kejayaan pelanggan. Syarikat ini mengukur pemerolehan pelanggan melalui jaringan rakan kongsi salurannya yang luas termasuk penyepadu sistem global (GSI), penyedia perkhidmatan keselamatan terurus (MSSP), pengedar dan penjual semula.

“Ketika perusahaan di Asia Pasifik memperluaskan jejak digital mereka untuk berhubung dengan audiens mereka, mereka semakin sedar akan keperluan untuk membendung kerentanan daripada ancaman siber yang berasal dari persekitaran luar,” kata Michael Tan, pengarah jualan rantau Asia, IntSights. “Menerusi pengembangan kami yang selanjutnya, kami berusaha untuk memaksimumkan kolaborasi bersama rakan-rakan kongsi dan melengkapkan lebih banyak organisasi dengan kecerdasan ancaman yang boleh diambil tindakan yang akan memperkasa mereka untuk mengenal pasti, berlindung dan menghapuskan ancaman dengan proaktif.”

Pelanggan global IntSights mencakupi pelbagai sektor termasuk kerajaan, e-dagang, rawatan kesihatan dan kewangan. Di Asia Pasifik, syarikat ini merangkumkan syarikat insurans global terkemuka, syarikat e-dagang terkenal dan beberapa penyedia telekomunikasi dan bank yang terbesar di Asia Tenggara, antara logo-logo baharunya.

“Di Jepun, lebih banyak syarikat mencari IntSights untuk penyelesaian kecerdasan siber kami yang komprehensif,” kata Koichi Iwasaki, pengurus negara Jepun, IntSights. “IntSights membolehkan mereka melihat risiko-risiko tertentu yang dihadapi oleh mereka dalam rangkaian luar mereka, dengan penyelesaian yang berkesan kos dan laporan mendalam. Kami akan terus menyediakan mereka dengan pengalaman pelanggan yang terbaik berserta penyelesaian kecerdasan ancaman yang berkesan dan boleh diakses.”

“Asia Pasifik merupakan pasaran yang penting untuk IntSights memandangkan semakin banyak organisasi yang tercari-cari penyelesaian kecerdasan siber generasi seterusnya bagi menyediakan perlindungan yang sesuai sebelum serangan berlaku,” kata Jason Thompson, Ketua Pegawai Operasi & Ketua Pegawai Pemasaran, IntSights. “Pelaburan dan komitmen kami dalam pasaran Asia Pasifik adalah penting ketika kami terus memacu momentum ini dengan membawa penyelesaian keselamatan siber yang inovatif dan automatik serta meneutralkan ancaman siber dari luar persekitaran pelanggan kami.”

IntSights merevolusikan operasi keselamatan siber dengan satu-satunya platform perlindungan ancaman luar semua-dalam-satu daripada industri yang direka bentuk untuk meneutralkan serangan siber di luar lingkungannya. Keupayaan peninjauan siber kami yang unik membolehkan pemantauan yang berterusan dibuat terhadap produl digital luar perusahaan melalui web yang jelas, mendalam dan gelap bagi mengenal pasti ancaman baru muncul dan mengatur tindak balas proaktif. Kecerdasan ancaman tersuai yang lancar berintegrasi dengan infrastruktur keselamatan demi pertahanan yang dinamik telah menjadikan IntSights sebagai salah sebuah syarikat keselamatan siber yang paling pantas berkembang di dunia. IntSights mempunyai pejabat-pejabat di Amsterdam, Boston, Dallas, New York, Singapura, Tel Aviv dan Tokyo. Untuk mengetahui lebih lanjut, kunjungi: intsights.com atau berhubung dengan kami di LinkedIn, Twitter dan Facebook.


Nak Nampak Super Gempak? Ini Benda Cool Pada OPPO A9 2020 Yang Korang Kena Cuba!

Opps! OPPO ada smartphone baru lagi? Biar betul? Eh…memang betul pun. Okay dengar ni! Nampak gayanya OPPO kini menambah satu lagi pewaris baru yang lebih berstyle iaitu OPPO A9 2020. Wah dengar nama model je pun, dah teruja kan? Uish, apa agaknya yang best? Nak tahu, kena la cuba dulu. Tak cuba tak tahu kan? Okay, jom kita tengok :

Korang yang suka bergaya tu, memang wajib lah kena ada OPPO A9 2020 sebagai partner. Barulah style gila! Memang lawa reka bentuk smartphone ni – part skrin yang paling menarik sebabnya memang luas, lebar dan penuh. Puas mata memandang tanpa gangguan! OPPO A9 2020 mempunyai ciri skrin 6.5 inci bersajikan rekaan bezel nipis dan takuk sebesar titisan air – 31.4% lebih kecil berbanding dengan generasi sebelum ini.

OPPO A9 2020 juga dilitupi Corning Gorilla Glass 3+ di mana dikatakan dua kali lebih kuat berbanding generasi sebelum. Fungsi menarik lain termasukan paparan dilengkapi teknologi Sunlight Screen – fungsi di mana meningkatkan kontras secara automatik sekaligus menjadikan skrin lebih mudah dilihat secara langsung di bawah matahari. Selain itu, ia turut menyertakan teknologi Blue Shield bagi melegakan keletihan mata dan melindungi penglihatan pengguna dengan menapis cahaya biru.

Apa yang membuat smartphone ini istimewa ialah KAMERA. Kalau korang perasan, memang highlight OPPO A9 2020 adalah pada tetapan empat kamera utama – gabungan lensa 48MP (Utama) + 8MP (Ultra Wide Angle) + 2MP (Portrait) + 2MP (Mono). Senang kata, memang perfect dan memudahkan korang yang ingin mengambil gambar lawa untuk pelbagai senario persis seorang profesional!

Baik, kita mula dengan kamera utama – 48MP. Foto yang terhasil daripada lensa ini nampaknya menarik dimana lensa peranti ini dilihat berjaya meningkatkan kejelasan imej dengan resolusi yang baik – sekaligus menangkap gambar lebih terperinci dan jelas. Seterusnya, kita beralih pada lens wide angle – 8MP. Lens ini menawarkan sudut pandangan sehingga 119 darjah – memudahkan untuk menangkap tembakan lebih besar sekaligus memuatkan lebih banyak kandungan dalam satu shoot.

Berterima kasih juga kepada Mono Lens dan Potret Lens – membolehkan pengguna merakam gambar potrait dengan kandungan yang berkualiti tinggi dengan kreatif bersama effect ala-ala retro. Untuk bahagian video, ia dilihat mampu merakam dengan jelas dan bagus. Tidak ketinggalan, auto focus juga mampu melakukan kerja dengan baik sekaligus korang tidak akan kehilangan subjek yang menjadi sasaran utama.

Enjin dalaman peranti menggunakan pemproses Snapdragon 665. Pemproses ini menggunakan rekaan cip lapan teras dengan dua kluster berbeza menerusi 4 x Cortex-A73 dan 4 x Cortex-A53. LPDDR 4x memori dwi-saluran mempunyai 100% prestasi puncak lebih baik dan 50% peningkatan kecekapan tenaga berbanding LPDDR 3.

Simpanan berasaskan UFS 2.1 pula mempunyai prestasi bacaan berterusan yang telah meningkat sebanyak 61% berbanding EMMC 5.1. GPU juga dipertingkatkan kepada Adreno 610 dan DSP telah dinaiktaraf ke Hexagon 686 – sekaligus memberi prestasi yang lebih baik. Memori pula disertakan dengan 8GB RAM + 128GB ROM bersama slot tiga kad (Dual Sim + MicroSD) yang menyokong sehingga 256GB.

Seterusnya, dengan sokongan tambahan seperti Game Boost 2.0 – ia menawarkan kadar bingkai (frame rate) yang lebih baik dan konsisten bagi memberikan pengalaman permainan mudah alih lebih responsif. Proses pengaliran haba juga agak minima, meskipun peranti dimainkan untuk masa yang lama.

Untuk bateri, OPPO A9 2020 didatangkan dengan sokongan bateri yang super duper besar iaitu 5,000 mAh – dengan kapasiti bateri yang super duper besar ini pastinya memberikan korang keseronokan yang  lebih kencang tanpa pening memikirkan soal bateri. Lebih menarik, ketahanan bateri ini mampu bertahan mencecah 19 jam untuk penggunaan mudah alih.

OPPO A9 2020 dibekalkan dengan dual speaker stereo – dilihat menawarkan kualiti bunyi yang baik dan tidak pecah meskipun dimainkan pada tahap yang kuat. Lebih dwi speaker ini dimuatkan dengan teknologi Dolby Atmos – mampu mencapai pengalaman bunyi, video dan permainan lebih jelas dengan bunyi sekeliling lebih mendalam.

Bagi yang berminat, OPPO A9 2020 ditawarkan pada harga RM1,199 dan sesi pra-tempahan kini telah pun dibuka sehingga 27 September 2019. Lebih menarik, setiap pra-tempahan didatangkan dengan hadiah menarik bernilai sehingga RM258. Jangan lupa dapatkan sekarang uolls!  Nak lagi best, check out promosi menarik di Lazada, Shopee & Senheng / SenQ. Happy shopping gais!


Samsung Galaxy S10 Bakal Sokong 6 Kamera & Rangkaian 5G

Sedar tak sedar, siri ‘Galaxy S’ bakal memasuki usia 10 tahun dan pastinya Samsung inginkan yang terbaik sempena ulang tahun ke-10 ini kan? Berbaki kurang empat bulan sebelum pelancaran rasmi, Samsung Galaxy S10 bakal hadir dengan skrin yang lebih besar bersaiz 6.7-inci, yang sekaligus mengatasi skrin yang ditawarkan pada Galaxy Note 9 (6.4-inci).

Menggunakan kod nama ‘Beyond X’, Galaxy S10 dikhabarkan mungkin akan dilengkapi dengan enam buah kamera, di mana empat terletak pada panel belakang serta dwi-kamera untuk penggambaran swafoto. Telefon pintar dengan empat kamera utama ini bukanlah percubaan pertama kerana Samsung sendiri telah memperkenalkan model empat kamera pertamanya iaitu Galaxy A9.

Lebih menarik, menurut rumors lagi telefon pintar ini juga dijangka akan menyokong rangkaian 5G serta hadir dengan dua versi berbeza seperti model sebelumnya. Mengikut pelancaran sebelum ini, Samsung dijangka akan melancarkan Galaxy S10 pada bulan Mac 2019. Sama-sama kita nantikan bagaimana model terbaru ini bakal memberi saingan hebat kepada Huawei, Apple serta Google.


Miliki Telefon Percuma Menerusi Kempen Celcom Gempak Sale!!!

Mata korang mesti terbeliak apabila Celcom kini menawarkan kepada anda telefon pintar secara percuma menerusi Celcom Gempak Sale!!! Ia akan disertakan dengan langganan pelan pascabayar Celcom Mobile.

Bermula dari 27 November 2019 sehingga 28 Februari 2020, anda boleh mendapatkan pelbagai model telefon pintar tanpa memerlukan anda untuk membayar pendahuluan sekiranya anda layak.

Berikut adalah antara telefon percuma menerusi pelan pascabayar Celcom Mobile:

Cara untuk mendaftar bagi mendapatkan telefon percuma ini adalah seperti berikut:

Tunggu apa lagi!! Pergi dapatkan telefon baru anda.


Filem Pendek Acer Memenangi Red Dot Award – Juara Dalam Rekaan Komunikasi 2017

Satu acara berprestij Red Dot Award 2017 yang diadakan di Taipei, Taiwan baru-baru ini telah mengumumkan dua filem pendek Acer telah memenangi anugerah dalam kategori Rekaan Komunikasi (Communication Design 2017). Dua filem itu ialah Making Dream Possible dan The Predator 21 X Design Story.

Presiden Pemasaran Korporat, Tiffany Huang berkata, Acer telah menunjukkan komitmen dalam rekaan dan kreativiti serta bertanggungjawab dalam membangunkan inovasi semasa.

Filem pendek ini merupakan adaptasi daripada cerita sebenar tiga anak muda dari Filipina, China, dan Selatan Afrika dengan pelbagai latar belakang masing-masing. Mereka juga berkongsi aspirasi bagaimana mereka meningkatkan komuniti di tempat tinggal mereka. Kini, dengan bantuan Acer impian mereka hampir menjadi kenyataan.

The Predator 21 X Design Story – Facing Challenges Head On

Filem pendek kedua ini pula ialah video komersial sebuah komputer riba permainan Acer Predator 21 X, sebuah peranti berteknologi tinggi khusus untuk pemain e-sukan. Efek-efek grafik yang disuntng didalam video ini sememangnya gempak.

Anugerah Red Dot telah disertai oleh 8,000 penyertaan dari 50 negara seluruh dunia dan setiap pemenang dipilih melalui undian juri yang berpengalaman.


KnowMe

Ekspresikan diri anda dengan lebih mudah dan kreatif dengan KnowMe. Aplikasi ini membolehkan anda menjalin gambar, video dan muzik untuk dijadikan satu persembahan visual yang cantik dan memukau. Fail media yang digunakan dalam proses suntingan boleh diubah suai mengikut cita rasa anda menggunakan proses crop, zoom dan juga trim.

Proses navigasi dan kawalan yang mudah menjadikan KnowMe pilihan terbaik bagi suntingan video peribadi, anda cuma perlu sentuh media yang ingin disunting dan secara automatik proses tersebut akan dilakukan untuk anda. Sekiranya anda berpuas hati dengan hasil suntingan, video tersebut boleh dikongsi secara umum atau melalui pautan.


SGS Melancarkan Kedai Dalam Talian Baharu – Beli Ratusan Produk dan Perkhidmatan yang Dipercayai dengan Cepat dan Mudah

GENEVA, 12 April 2021 /PRNewswire/ — SGS telah membangunkan Kedai Dalam Talian untuk memudahkan organisasi memperoleh perkhidmatan dan beroperasi dalam dunia yang semakin terkawal. Ia telah direka untuk memberikan akses yang lebih pantas dan lebih responsif kepada pengujian, pemeriksaan dan pensijilan global syarikat serta menampilkan pilihan baharu iaitu ‘Beli Sekarang’ dan ‘Minta Sebut Harga’ yang memberikan laluan yang lebih pantas kepada pengguna untuk membuat pembayaran.

Daripada audit pensijilan hingga ke pengujian produk dan pemeriksaan, pelanggan boleh menambah item ke troli beli-belah mereka dengan mudah.  Rangkaian produk dan perkhidmatan yang komprehensif merangkumi pelbagai sektor termasuk:

Selain daripada fungsi ‘Beli Sekarang’, kedai ini juga menawarkan fungsi ‘Minta Sebut Harga’ bagi membantu organisasi yang mencari penyelesaian khas untuk keperluan TIC mereka. Di samping itu, pelanggan boleh memanfaatkan akses kepada kepakaran SGS untuk sokongan tambahan dan penyelesaian khusus yang bebas bagi meningkatkan operasi, mengurangkan risiko dan membangunkan penyelesaian pintar.

Pada masa ini, Kedai Dalam Talian SGS beroperasi di lebih 20 buah negara di seluruh dunia, menawarkan perkhidmatan yang ditempah khas merangkumi audit pensijilan (untuk standard negara dan antarabangsa) hingga ke pemeriksaan, pengujian dan pensijilan mengikut landskap kawal selia bagi setiap negara.

Siddi Wouters, Naib Presiden Kanan Digital & Inovasi SGS berkata: “Kami teruja dapat menawarkan akses dalam talian kepada perkhidmatan kami yang terkemuka di dunia selama 24 jam sehari untuk para pelanggan kami. Dalam era digital ini, kedai dalam talian kami akan memudahkan perniagaan untuk memperoleh penyelesaian kepada pelbagai cabaran yang mereka hadapi sekarang.”

SGS berusaha untuk menambah nilai dalam masyarakat dengan menjadikan dunia yang lebih baik, lebih selamat dan lebih terhubung.

Untuk meneroka laman web, sila lawati: https://onlinestore.sgs.com/

Untuk maklumat lebih lanjut, sila hubungi:

Guillaume Pahud Pengarah Kedai Dalam TalianDigital dan Inovasi, SGSTel: +41 79 641 69 84

Tentang SGS  SGS ialah sebuah syarikat pemeriksaan, pengesahan, pengujian dan pensijilan terkemuka di dunia. SGS dikenali sebagai penanda aras global untuk kualiti dan integriti. Dengan lebih 89,000 orang pekerja, SGS mengendalikan sebuah rangkaian yang mempunyai lebih 2,600 buah pejabat dan makmal di seluruh dunia.

Keywords: Banking/Financial Service Computer/Electronics Multimedia/Online/Internet Publishing/Information Service Retail New products/services


Apple Membangunkan Sistem Antaramuka Mesra Pengguna Kidal

Tanpa kita sedari, seramai lebih kurang 12% manusia di muka bumi ini bergelut setiap hari untuk menggunakan pelbagai perkakasan, alatan dan juga mesin kerana anggota bahagian kiri mereka lebih dominan berbanding anggota kanan. Kebanyakan alatan, peranti dan produk di dunia lebih mesra pengguna kepada mereka yang menggunakan anggota kanan berbanding pengguna kidal.

Oleh itu, Apple sedang membangunkan sistem yang akan mengubah lanskap antaramuka bagi pengguna kidal bagi memudahkan mereka menggunakan peranti. Sistem ini akan mengesan tangan manakah yang memegang peranti dan secara automatik akan mengubah kedudukan ikon dan pelbagai lagi fungsi di dalam sistem operasi iOS untuk lebih mudah digunakan pengguna kidal.

Sistem seperti ini harus dijadikan contoh oleh semua pembangun teknologi, ini kerana sememangnya teknologi itu harus menaik taraf dan menyenangkan hidup semua pengguna.


Peluang Memenangi Hadiah Eksklusif Bersama Siaran Langsung OPPO F9

Dalam masa kurang daripada 24 jam, OPPO F9 akan dilancarkan di pasaran Malaysia pada 16 Ogos pukul 3.50pm. Sempena pelancaran siaran langsung menerusi saluran Facebook OPPO Malaysia, peminat akan berpeluang memenangi hadiah eksklusif dari OPPO.

OPPO F9 hadir dengan rekaan skrin jenis titisan air yang memperlihatkan kesegaran antara sebilangan peranti yang masih mengekalkan skrin takuk, di samping peggunaan RAM 6GB yang cukup berkuasa dengan 64GB/256GB ROM membolehkan permainan HD dapat dimain dengan lancar.

Teknologi VOOC Flash Charge pada OPPO F9 merupakan salah satu ciri utama yang diutamakan, prestasi mengecas terbukti dengan kepantasan yang mengasyikkan bahkan lebih selamat di kalangan peranti pintar hari ini.

Rekaan warna cerun yang akan bertukar-tukar pada pencahayaan yang berbeza menjadikan peranti ini tampil elegan dan premium. Dengan spesifikasi premium ini, adakah harga tawaran menepati permintaan peminat OPPO? Kita nantikan pelancaran esok hari.


[ Kongsi Gambar ] Senarai Hasil Gambar Huawei Mate 20 Pro Dari Pemenang Anugerah NEXT-IMAGE

Peranti flagship Huawei siri Mate 20 memperlihatkan kehebatannya secara keseluruhan, kehadiran tiga lensa Leica dengan sokongan ciri-ciri yang premium menjanjikan kualiti penggambaran yang paling bagus.

Walaupun tidak mendedahkan skor pada laman rasmi DxOMark, namun melalui acara tahunan NEXT-IMAGE kita masih boleh mendapat tahu keupayaan sebenar Huawei Mate 20 Pro sebagus mana.

Di bawah adalah senarai hasil gambar yang diambil dengan Huawei Mate 20 Pro oleh pemenang anugerah NEXT-IMAGE 2018.

Berminat siri Huawei Mate 20, boleh beli mulai sekarang.


MacBooK Paling Murah! Wajib Dapatkan!

Apple memang satu-satunya syarikat paling berani pada pendapat editor. Lihat saja pada keputusan mereka untuk membuang audio jack, cara pengecasan Apple Pencil dan juga pilihan kemasan Jet Black pada iPhone 7 dan 7 Plus. Mana ada syarikat seberani mereka, syarikat lain berani tiru je. Keberanian mereka sekali lagi ditunjukkan melalui produk terbaru, sebuah MacBook pada harga USD 300, jauh lebih murah dari mana-mana MacBook.

Produk terbaru dari Apple adalah sebuah buku produk “Designed by Apple in California” yang mempunyai reka bentuk yang sungguh anggun dan elegan. Segi empat dengan kemasan berkualiti tinggi di bucunya jelas menunjukkan kelas dan kualiti tinggi buku ini. Pada setiap helaian buku ini, gambar-gambar produk Apple semenjak 20 tahun dahulu dicetak menggunakan dakwat unik, ditambah pula dengan kualiti kertas yang bukan calang-calang, hasilnya memang mengagumkan. Memang patut harganya mencecah USD299 (kira-kira RM1,310).

Namun sayangnya buku yang mengambil masa 20 tahun untuk dibuat ini tidak akan dijual di Malaysia. Maka berlopong mulutlah para peminat tegar Apple di negara ini, tetapi jika ada usaha dan wang lebih (tambah sikit je pun), bolehlah tempah dari pihak ketiga di luar negara, kerana buku ini hanya dijual di Australia, France, Germany, Hong Kong, Japan, Korea, Taiwan, UK dan US. Sedihh…


Data Tanpa Had di Umobile bermula pada RM38!

U Mobile tidak mengalah dengan pesaing dari telco lain dengan memperkenalkan pelan pascabayar Hero P38. Pelan ini telah dikemaskini bermula hari ini dengan memberikan data Internet tanpa had ke laman sosial seperti Facebook, Instagram dan Twitter, panggilan ke semua rangkaian, streaming muzik dan penggunaan Waze.

Dengan komitmen bulanan serendah RM38, anda mendapat kuota Internet sebanyak 4GB dengan rangkaian pantas 4G. Bukan itu sahaja, pelan Hero P48 juga disertakan dengan kesemua manfaat seperti Hero P38 tadi dengan tambahan data streaming video sebanyak 5GB.

Usaha telco U Mobile nampaknya ingin menggalakkan pengguna prabayar beralih ke pascabayar dengan memberikan pelan yang terbaik dan harga berpatutan dengan kehendak pengguna di Malaysia.